Poltavčenko: Prijateljske veze vodile konkretnoj saradnji – Cafe.ba\nBANJALUKA – Gubernator Sankt Peterburga Georgij Poltavčenko izjavio je danas u Banjaluci da je od velikog značaja što su prijateljske veze Republike Srpske i Sankt Peterburga rezultirale konkretnom saradnjom, posebno u razvoju trgovinskih i ekonomskih veza.\nObraćajući se na forumu “Strateški dijalog o saradnji Sankt Peterburga i Republike Srpske”, Poltavčenko je ukazao na značaj izvoza kvalitetnih poljoprivrednih proizvoda iz Srpske u Rusku Federaciju.\n“Danas možemo reći da ruski potrošači sa zadovoljstvom koriste voće iz Republike Srpske. Razmotrićemo i mogućnost izvoza drugih proizvoda, uključujući meso, jer se naši ljudi jako pozitivno odnose prema proizvodima sa prostora bivše Jugoslavije, pogotovo BiH i Republike Srpske”, rekao je Poltavčenko.\nOn je naveo mogućnost perspektivne saradnje u oblasti stambeno-komunalnih pitanja, ističući da Sankt Peterburg trenutno rješava problem regulisanja vodnih kanala, gdje može Republici Srpskoj ponuditi sasvim nove tehnologije.\n“Zanimljiva nam je i saradnja koju ćemo realizovati u oblasti informacionih tehnologija, kao što je korištenje elektronskih zdravstvenih kartona. Mi smo uveliko prešli na ovaj sistem i imamo odlične rezultate, prvenstveno u povećanju efikasnosti rada ljekara”, naglasio je Poltavčenko.\nPoltavčenko je ukazao i na značaj za danas najavljenog potpisivanja sporazuma o završetku izgradnje kaskadnih srednjih hidroelektrana na Vrbasu, u čemu će učestvovati kompanija “Rakurs inženjering” iz Sankt Peterburga, koja, kako je naveo, ima jako dobro iskustvo i preporuke upravo u ovoj sferi.\n“Tu su i pitanja vezana za saobraćaj i sistem takozvanog bezbjednog grada, kao i obezbjeđivanje sigurnosti građana u objektima povećanog rizika i mnogih drugih stvari. U ovim smjerovima se Sankt Peterburg aktivno razvija i možemo ponuditi odgovarajući sofver i hardver Banjaluci”, rekao je Poltavčenko.\nPoltavčenko je napomenuo da je za Srpsku i Sankt Peterburg značajna saradnja iz humanitarne sfere, te najavio prisustvo vrhunskih stručnjaka iz Sankt Peterburga na otvaranju Sjevernog krila Univerzitetskog kliničkog centra u Banjaluci.\nOn je dodao da će ruski hirurzi u oblasti onkologije održati master radionice za stručnjake u Srpskoj i obaviti nekoliko izuzetno zahtjevnih operacija kod pacijenata sa onkološkim oboljenjima.\n“Takođe, nastojimo da pružimo praktičnu pomoć stanovnicima Srpske kojima su potrebna visokotehnološka dostignuća medicine i nedavno smo liječili dvoje djece iz Srpske. Planiramo da ovu praksu nastavimo, jer Sankt Peterburg ima velike mogućnosti i resurse u ovoj oblasti”, poručio je Poltavčenko.\nOn je dodao da Srpska i Sankt Peterburg imaju razvijenu i kulturnu saradnju, koja je posebno važna s obzirom na to da dva naroda vežu i jezičke sličnosti i duhovna tradicija.\nPoltavčenko je zahvalio predsjedniku Republike Srpske Miloradu Dodiku na podršci forumu “Sankt Peterburg i slovenski svijet”, koji svake godine okuplja goste iz slovenskih zemalja i na kojem se razmatraju aktuelna pitanja s ciljem očuvanja tradicije i duhovnih korijena.\n“Radimo na razvoju turizma, razmatramo pitanja daljeg razvoja trgovine, uključujući trgovinu u okviru zanatske proizvodnje, te brojna druga pitanja u kojima možemo uspostaviti saradnju”, rekao je Poltavčenko.\nPoltavčenko je napomenuo da je delegacija Sankt Peterburga više puta dolazila u Srpsku, gdje se osjeća kao kod kuće.\n“Nas povezuju prijateljski i dobronamjerni odnosi, to su odnosi koji datiraju od naših predaka, to dugujemo njihovom slovenskom bratstvu. Imamo nešto različite, ali zajedničke kulture, duhovne korijene i nije čudo da regioni Ruske Federcije, uključujući Sankt Peterburg, sa velikim zadovoljstvom sarađuju sa Republikom Srpskom”, zaključio je Poltavčenko.


Tramp: Zatvoriću granicu sa Meksikom ako utvrdimo da je "izgubio kontrolu" - Infobrif\nTramp: Zatvoriću granicu sa Meksikom ako utvrdimo da je „izgubio kontrolu“\nObjavljeno 22.11.2018. u 20:14\nPALM BIČ – Američki predsednik Donald Tramp zapretio je danas, na Dan zahvalnosti, da će zatvoriti granicu SAD sa Meksikom na neodređeni vremenski period ukoliko njegova administracija utvrdi da je južni sused „izgubio kontrolu“ nad svojom stranom.\nTramp je poručio i da je hiljadama aktivnih pripadnika oružanih snaga koje je poslao na tu granicu uoči izbora na polovini mandata, održanih 6. novembra, dao zeleno svetlo za upotrebu smrtonosne sile protiv migranata „ako to moraju“, prenosi AP.\nPredsednik nije umanjio mogućnost delimične blokade rada vlade početkom decembra zbog odbijanja poslanika da izdvoje milijarde dolara koje on traži za izgradnju pograničnog zida, što je veliko obećanje iz njegove predizborne kampanje 2016.\nTramp je to rekao odgovarajući na mnogobrojna pitanja novinara u svom golf-klubu na Floridi, nakon što je telefonom čestitao praznik pripadnicima američke vojske na službi širom sveta.\nDan zahvalnostiDonald TrampMeksikoMigrantiZatvaranje granice\nMladen Ivanić hitno prebačen u bolnicu\nRadi kao što diše: Puna sala publike kao podrška Petričiću i Koraksu (FOTO+VIDEO)


Narodna stranka traži od vlasti Kragujevca smenjivanje glavnog urbaniste\nBeta 9. januara 2021. 15:20\nNarodna stranka u Kragujevcu je saopštila da je glavni urbanista Grada, Ivan Marković, na osnovu falsifikovane potvrde poslodavca o radnom iskustvu dobio licencu odgovornog urbaniste za rukovodjenje izradom planova i projekata.\n„S obzirom da je počinjeno krivično delo falsifikovanja službene isprave, tražimo od nadležnih da u što kraćem roku reaguju i da Ivan Marković bude smenjen, kao i da odgovorni snose zakonske posledice“, navodi se u saopštenju te stranke.\nAko se nadležni ogluše o taj zahtev, Narodna stranka je najavila „neophodne i zakonom predvidjene korake“.\nU toj stranci navode da taj „skandal“ predstavlja još jedan dokaz da Srpska napredna stranka nema kvalitetne kadrove koji mogu da obavljaju odgovorne funkcije u gradskoj vlasti.\nU dokumentaciji koju je ta stranka dobila od Inženjerske komore Srbije na osnovu Zakona o dostupnosti informacija od javnog značaja, nalazi se potvrda poslodavca o radnom iskustvu u kojoj piše da je Marković u Ortačkoj radnji za projektovanje „Krug projekt“ Kragujevac bio angažovan od januara 2008. do avgusta 2018. godine.\nMedjutim, ta ortačka radnja je izbrisana iz registra još 7. marta 2011. godine – može se videti u javno dostupnoj bazi privrednika na sajtu Agencije za privredne registre.\nStranka dodaje da Inženjerska komora Srbije nema informacije da li se Ortačka radnja „Krug projekt“, koju je Marković vodio zajedno sa svojim tastom, Zoranom Milojkovićem, bavila urbanističkim projektima.\nGradski odbor Narodne stranke naveo je da je više puta javnosti i nadležnima u Skupštini grada predočavao nepravilnosti u radnoj biografiji Ivana Markovića.\nU pisanom obraćanju predsedniku Skupštine grada Miroslavu Petrašinoviću i gradonačelniku Nikoli Dašiću, kako navodi ta stranka, traženo je da se preispita odluka o imenovanju Markovića za glavnog urbanistu Grada Kragujevca.\nPredstavnici Narodne stranke su zvaničnim dopisom u novembru odborničkim grupama „Zajedno za Šumadiju – Zdrava Srbija“, „300 Kragujevčana“ i drugima, skrenuli pažnju na „problematičnu“ biografiju Markovića, ali su oni to „ignorisali i tako se stavili u jasnu službu podrške Srpskoj naprednoj stranci“.


Sve škole u srpskim sredinama na Kosovu i Metohiji biće pod kamerama\nCilj ove akcije je da se bezbednost dece koja borave u tim ustanovama podigne na još viši nivo.\nDo kraja februara oko 70 škola i vrtića u kojima borave deca u srpskim sredinama biće pokriveno kamerama sa savremenim sistemom video-nadzora.\n“Bezbednost na Kosovu i Metohiji je veliki izazov s kojim se gotovo svakodnevno suočava naš narod. Za nas nema značajnije dužnosti od toga da osiguramo bezbednost za našu decu. Zbog toga smo počeli sa realizacijom planiranih aktivnosti i dodatnog ulaganja u bezbednosne sisteme. Jedan spaseni dečji život, nema cenu”, poručuje Miladinov.\nKamerama sa sistemom video-nadzora biće podjednako pokrivene obrazovne ustanove u srpskim sredinama na teritoriji Kosova i Metohije severno i južno od Ibra. Do sada je video-nadzor obezbeđen za škole i predškolske ustanove u Šilovu, Gnjilanu, Koretištu, Ponešu, Vrbovcu, Binaču, Ranilugu, Orahovcu, opštini Gora, Gračanici, Kosovu Polju, Ugljarima, Kosovskoj Mitrovici, Sočanici, Lešku…\nINFO 24 / RTV / Foto: pixabay.com\nTags: kamere, KIM, škole u srpskim sredinama, Svetlana Miladinov, video-nadzor\nSusret ministra Stefanovića sa pomoćnikom ministra odbrane Španije


Tema: Jedinu korst imace FIAT i Delta\n23.02.2009., 18:02 #1\nSRS: Najviše koristi imaće "Fijat" i "Delta"\nOpoziciona Srpska radikalna stranka ocenila je danas da će najviše koristi od kreditiranja kupovine automobila "punto" imati italijanski “Fijat” kao proizvođač delova i kompanija “Delta” kao prodavac automobila.\nKako se navodi u saopštenju radikala, u fabrici “Zastava” u Kragujevcu samo će se sklapati automobili čiji će se gotovi delovi uvoziti iz Italije, a ta državna fabrika više neće prodavati automobile, već će distribuciju vršiti “Delta”, kompanija Milorada Miškovića.\nSrpska radikalna stranka ocenila je da se vladin "antikrizni program" sveo na pomaganje stranih firmi, stranih banaka na teritoriji Srbije i monopolističke kompaniju “Delta” na račun budžeta Srbije.\nMiskovic ima malo para , pa ko rekose drugari iz vlade - dobro bi bilo da mu nabace jos neki poslic\n23.02.2009., 18:59 #2\nRe: Jedinu korst imace FIAT i Delta\nnegde sam cuo da je ta `pomoc` fiatu oko 200.000.000 evra, naravno mi od toga nista nemamo\n23.02.2009., 19:09 #3\nЕееее, дошло време да се одуже мишковићу...\n23.02.2009., 20:11 #4\nA nije im smetalo dok ih je Mišković stipendirao sa novim luksuznim automobilima i kešom 90tih godina? Kao i Demokratsku stranku i verovatno jos puno vašljivaca političara?\n23.02.2009., 20:33 #5\nNarodnim poslanicima Skupštine Republike Srbije i predsedniku Republike Srbije Borisu Tadiću, obratio se prošlog petka, u ime Udruženja „Privredni preporod Srbije”, Miodrag Nikolić Feman, jedan od osnivača Demokratske stranke i vlasnik kompanije Feman iz Jagodine, obaveštavajući ih o pogubnim posledicama koje nastaju zbog sklapanja štetnog ugovora sa italijanskim Fiatom iz Torina. Pismo prenosimo u celini, a ono je upućeno i reprezentativnom sindikatu, direktorima fabrika i kooperantima Zastave\nŽelimo da vas upoznamo sa elaboratom „Alarm - Zastava automobili” koji su napravili naši članovi, predstavnici društva Zastava automobili i preduzeća kooperanata.\nOd Vas zahtevamo da, u skladu sa zakonom, odmah raskinete štetni ugovor o zajedničkom investicionom ulaganju sa „Fiat group Automobilima”, kao i Ugovor o osnivanju preduzeća „Fiat automobili Srbija”, i time zaustavite rasturanje i poklanjanje fabrike Zastava automobili, i pristupite revitalizaciji srpske automobilske industrije i oživljavanju metalskog kompleksa. Šta je ugovoreno? Ovakvim ugovorom sa Fiatom, Srbija je dobila:\nPodsećanja radi, Zastava je 2005. od Fiat-a kupila licencu, linije za proizvodnju, odnosno opremu, alate, i izmirila sve svoje finansijske obaveze. Zastava je tom kupovinom stekla ekskluzivno pravo na proizvodnju savremenog automobila „Zastava 10”.\nZaključivanjem predmetnog ugovora, Dinkić je pored ostalog, poklonio licencu - opremu za proizvodnju automobila „Punto”, odnosno „Zastavu 10”, i ekskluzivno pravo na proizvodnju ovog automobila baš Fiatu, od koga je sve navedeno i kupljeno!?\nIstovremeno, Fiat-u se poklanja još milijardu evra subvencije! Odakle državi Srbiji milijardu (1.000.000.000) evra za subvencije milion potencijalnih kupaca „Punta” - takozvane podsticaje? Sa kojim pravom? Sa kojim interesom države?\n- da se radnici vrate u fabriku i da nastave sa proizvodnjom „Zastave 10”, „Juga” i „Floride”, vozila koja su do poslednjeg dana imala svoje kupce,\nDalje, od milijardu evra (1.000.000.000) koje je potpredsednik Dinkić obećao FIAT-u kao podsticaj za kupovinu „punta” po sistemu staro za novo, dovoljno je izdvojiti 300 miliona evra za pomoć fabrikama kooperantima Zastave. Tako bi se izbeglo gašenje 20.000 radnih mesta, a zaživeo bi srpski metalski kompleks, osvojile bi se nove tehnologije, a fabrike kooperanti postali bi konkurentni na evropskom i svetskom automobilskom tržištu. Štaviše, uz proizvodnju delova za Zastavu, kooperanti bi proizvodili delove i za poznate svetske auto brendove. Uz novi menadžment, neophodno je formirati i ekspertski marketinški tim koji bi, pored balkanskog, pronašao nova tržišta za Zastavina vozila, pre svega u Ruskoj Federaciji, Ukrajini i Belorusiji, kao i Južnoj Americi, Africi..


Narodni Muzej Zrenjanin - Banatsko veče - Rogalj u Muzeju\nBanatsko veče - Rogalj u Muzeju\nU Salonu Narodnog muzeja Zrenjanin u petak, 5. februara 2016. godine, u 18 časova biće održano Banatsko veče - Rogalj u Muzeju, koje su kustosi Etnološkog odeljenja zrenjaninskog Muzeja organizovali želeći da predstave jedan od načina međusobnog upoznavanja, zbližavanja i razonode omladine sa sela u prvoj polovini 20. veka. U ovom kontekstu rogalj se odnosi na ugao dve ulice u selu (ćošak) gde se najčešće okupljala seoska omladina u večernjim časovima, mada se ova reč koristila za skupove te vrste koji su se održavali na bilo kom mestu u ulici - kod kapije, ulaznih vrata, na uličnoj klupi ispred kuće itd.\nU prvi sumrak devojke su se okupljale i otvarale rogalj pesmama o momcima, udaji, ženidbi... Kad namire marvu kod kuće, momci odlaze devojkama na rogalj pevajući pesme. Kako je rogalj nekada izgledao dočaraće nam KUD Pionir, KC Svetozar Marković, Izvorna ženska pevačka grupa KUD-a Pionir, Izvorna pevačka grupa Seferini, gajdaš Vanja Ilijev i muzejski savetnik Miodrag Cvetić. Specijalne gošće programa biće Gradnulički biseri.\nU okviru promocije kulturnog identiteta biće poslužen deo onoga što se smatra tradicionalnom banatskom hranom - štrudle sa makom, sirom i višnjama, krofne, šmarne, tašci, šufnudle, gomboce, grenadirmarš. Nakon roglja posetioci će moći da probaju i domaće banatsko vino i rakiju dudovaču.


Veliko interesovanje za kuvarski smer – GM Press\nVeliko interesovanje za kuvarski smer\nETŠ“ Knjaz Miloš“ iz Gornjeg Milanovca započela je predhodnih dana i praktični deo obuke za učenike obrazovnog profila kuvar . Đaci su trenutno na praksi u 8 restorana u Gornjem Milanovcu a mi smo ih posetili u restoranu „LA TESLA „ i piceriji „Napoli“.\nPraksa u restoranima je siguran i precizan put da se steknu prave kulinarske veštine i znanje kada je pripremanje hrane u pitanju. Nakon teorijskog dela, praksa je nezaobilazni pravac u usavršavnju. Tajne kulinarstva sa mnogo ljubavi na učenike prenose lokalni kuvari zaposleni u milanovačkim restoranima, a učenici su praktičnom obukom veoma zadovoljni.\n-Ljubav prema kuvanju nasledila sam od svoje bake , još kao mala volela sam da budem u kuhinji i pripremam razne stvari- rekla je Sara Rdovanović, učenica I razreda ETŠ „Knjaz Miloš“ smer kuvar.\nFoto/ Sara Radovanović, učenica ETŠ „Knjaz Miloš“ smer kuvar\n-Sebe u budućnosti vidim kao profesionalnog kuvara negde u inostranstvu ili ovde u Srbiji. Najviše volim da pripremam jela od mesa, praksa mi veoma znači jer mi omugaćava da naučim kako se pravilno serviraju takva jela- istakao je za portal GM PRESS Mihajlo Đurđević, učenik I godine ETŠ „Knjaz Miloš“ smer kuvar.\nFoto/ Mihajlo Đurđević, učenik ETŠ „Knjaz Miloš“ smer kuvar\nRestoran „LA TESLA“ sada već dobro poznat Milanovčanima po širokom asortimanu jela , a saradnjom sa ETŠ doprineće će unapređenju zanja budućih kuvara .\n-Kako nam je svima poznato da je od skoro krenuo smer kuvar u našoj ekonomskoj školi, čim su me kontaktirali vezano za saradnju pristao sam bez razmišljanja. Smatram da je ovako nešto bilo potrebno našem gradu, a deca na praksi su pokazala veliko interesovanje za praksu- saopštio nam je vlasnik restorana „LA TESLA“ Nikola Paunović.\nFoto/ Nikola Paunović, vlasnik restorana „LA TESLA“\n-Što se tiče konkretno ovog obrazovnog profila kuvar, to je novi smer od prošle godine i zbog velikog interesovanja planiramo da ga upišemo i naredne školske godine, zato nam je veoma važno da napravimo dobar prvi utisak. Obilazeći naše učenike po restoranima vidimo da su poslodavci kao i učenici zadovoljni čitavom organizacijom- poručila je Snežana Kasapović- Rašić, nastavnik ekonomske grupe predmeta u ETŠ „Knjaz Miloš“.\nFoto/ Snežana Kasapović-Rašić, nastavnik ekonomske grupe predmeta ETŠ „Knjaz Miloš“\nU našem gradu velika je potražnja za ovim profilom, siguran posao i dobar zanat u rukama su samo mali deo onoga što naše sugrađane čeka po završetku školovanja. Iz ETŠ „Knjaz Miloš“ rekli su da se nadaju da će u budućnosti uspeti da prošire kapacitete za ovaj smer.\nTags: ETŠ "Knjaz Miloš, kuvanje, ljubav prema kuvanju, praksa, smer kuvar\nNeurološko odeljenje izašlo iz Kovid sistema\nGornji Milanovac bez novozaraženih


Za vreme trajanja Dejvis kup takmičenja koje se održava u Beogradu, između reprezentacija Srbije i Velike Britanije, kompanija NIS je u saradnji sa Teniskim Savezom Srbije, u Tašmajdanskom parku organizovala besplatnu školu tenisa za decu.\nMališani svih uzrasta, imali su priliku da besplatno, uz pomoć stručnih trenera, nauče pravila tenisa, i da igrom i fer plejom pruže podršku našim reprezentativcima. Škole besplatnog tenisa NIS realizuje u skladu sa svojim sloganom „Budućnost na delu“ čiji je cilj, između ostalog, promocija zdravog načina života i pravilan razvoj mladih. Do sada je u ovoj akciji učestvovalo više od 15.000 dece širom Srbije, a podrškom projekta ove vrste, kompanija istovremeno promoviše i sportske vrednosti, kao što su timski duh i stremljenje ka rezultatima.\nKao generalni sponzor Teniskog Saveza Srbije, NIS već petu godinu za redom na ovaj način daje podršku razvoju i popularizaciji ovog sporta u Srbiji.\nOvaj HAMBURGER menja svet


Stević: Saopštenje o podršci Paviću je falsifikat\nČlan Predsjedništva Organizacije mladih DNS-a Miodrag Stević kaže da juče nije održana sjednica tog stranačkog organa i da saopštenje o navodnoj podršci te organizacije Marku Paviću predstavlja falsifikat.\n"Iza saopštenja stoji samo Borivoj Obradović, predsjednik Organizacije mladih DNS-a, koji je bez bilo kakvih konsultacija sa članovima Predsjedništva izašao u javnost, obmanuo članstvo i pokazao da nije dorastao tako odgovornoj funkciji i od njega tražimo da sporno saopštenje povuče", rekao je Stević Srni.\nOn je istakao da će na prvoj narednoj sjednici Predsjedništva Organizacije mladih DNS-a zatražiti da Obradović snosi odgovornost za svoje postupke i djelovanje mimo stranačkih organa.\n"Obradović je, mimo stava Organizacije mladih DNS-a, na prethodnoj sjednici Predsjedništva DNS-a glasao za smjenu zamjenika predsjednika stranke Nedeljka Čubrilovića, što je dovoljan razlog da tražimo njegovu smjenu", rekao je Stević.\nOn je istakao da ga je u prethodna tri dana kontaktiralo više članova Predsjedništva Organizacije mladih DNS-a koji traže sazivanje sjednice Glavnog obora DNS-a na kojoj bi bila poništena odluka o smjeni zamjenika predsjednika DNS-a Nedeljka Čubrilovića.\nOrganizacija mladih DNS-a juče je saopštila da daje bezrezervnu podršku predsjedniku stranke Marku Paviću, jer je "svjesna toga da je postignuti rezultat na proteklim opštim izborima najbolji do sada, prije svega, baziran na njegovoj viziji".\nPredsjedništvo DNS-a razriješilo je 14. novembra Nedeljka Čubrilovića funkcije zamjenika predsjednika stranke, a na zahtjev predsjednika stranke Marka Pavića.\nmladi DNS Marko Pavić Nedeljko Čubrilović\nGrupa osnivača DNS-a\nSmjena Čubrilovića u suprotnosti sa Statutom\nDNS zadovoljan postignutim rezultatima\nDodik i Pavić postigli dogovor o budućoj smjeni kadrova


Bramerc: Izručenje radikala kad tad | Republika Srpska\nНасловна Србија Bramerc: Izručenje radikala kad tad\nGlavni tužilac Haškog tribunala Serž Bramerc izjavio je za Insajder.net da će Srbija pre ili kasnije morati da postupi po odluci Haškog tribunala i izruči troje radikala optuženih za nepoštovanje suda.\nBramerc, koji je boravio u dvodnevnoj poseti Beogradu, je rekao da je od srpskih zvaničnika zatražio dodatne informacije od kojih će zavisiti njegov naredni izveštaj Savetu bezbednosti UN.\nOn smatra da nije dobro što Srbija već duže nema tužioca za ratne zločine bez koga je sprovođenje vladine strategije o procesuiranju ratnih zločina, nemoguća misija.„U zavisnosti od odgovora koje ću u narednim danima dobiti, izveštaj će biti podjednako kritičan kao i prethodni ili ću u njemu izraziti nadu“, rekao je Bramerc.\nOn je podsetio da je još pre šest meseci izrazio zabrinutost zbog činjenice da nije postavljen tužilac za ratne zločine kao i zbog kadrovskih resursa u tužilaštvu za ratne zločine i delovima policije koji se bave istraživanjem tih zločina.\nGlavni tužilac Haškog tribunala napominje i da postoji sumnja u postojanje političke volje za sprovođenje nacionalne strategije za procesuiranje ratnih zločina o čemu je razgovarao sa srpskim zvaničnicima.„Ono o čemu sam sa njima razgovarao je da se stiče utisak da se sve manje pažnje poklanja pitanju procesuiranja ratnih zločina.\nStav pojedinih političara da se ratni zločinci dočekuju kao heroji ne pomaže i navodi na zaključak da se tom pitanju ne pristupa na pravi način“, rekao je Bramerc.\nOcenjujući regionalnu saradnju po pitanju procesuiranja ratnih zločina Bramerc je rekao da je u tom pogledu bio kritičan i prema Srbiji i prema Hrvatskoj i Bosni.„Ima na hiljade slučajeva koja se moraju okančati a bez iskrene i efikasne regionalne saradnje to neće biti moguće“ istakao je on.\nKada je u pitanju odluka suda u Srbiji da ne izruči Haškom tribunalu troje članova Srpske radikalne stranke, Bramerc je ocenio da je za njega kao pravnika ta situacija kristalno jasna i da će Srbija kao članica UN morati da sarađuje.„Sve članice UN imaju obavezu da sarađuju sa Haškim tribunalu i Srbija tu nije izuzetak.\nMoj stav je u tom pogledu jasan a to je da nema alternative za Srbiju da pre ili kasnije postupi po odluci suda u ovom slučaju.\nO tome sam razgovarao i sa srpskim zvaničnicima“, rekao je Bramerc za Insajder.net.


Razlozi za servisiranje auto gas opreme | VirtualniGrad\nServis podrazumeva kompletno sređivanje svih delova autogas uređaja. Redovno, a pogotovo pred zimu i pred leto, kada se očekuju ekstremno niske ili ekstremno visoke temperature, potrebno je obaviti servis auto gasa, kažu u autogas servisu Marković.\nNiske temperature podrazumevaju veću potrošnju goriva, dešava se i da se zapuše dizne ili samo crevo za gas, a da i ne spominjemo smeše koje možete, na žalost, dobiti na našim pumpama. Sve to polako haba i automobil i uređaj na gas, pa je potrebno redovno obavljati servisiranje. Ne želite da zbog sopstvene lenjosti ugrozite bezbednost Vas i Vaše porodice i prijatelja. Bićete mnogo sigurniji ukoliko kompletno iskontrolišete autogas opremu.\nKada su u pitanju smeše, već znate da kod nas baš i ne možete da računate na kvalitet. Upravo nekvalitetan gas može biti jedan od razloga zašto Vaš autogas uređaj ne funkcioniše onako kako bi trebalo. U auto gas servisu Marković su obavili malo ispitivanje kvaliteta gasa u Srbiji, a snimak možete pogledati preko sledećeg linka.\nZa kvalitetno servisiranje autogas opreme, auto gas Marković Vam je uvek na raspolaganju.


završni ispit Arhiva - Far\nPočetnaPosts Tagged "završni ispit"\nzavršni ispit Tag\nMinistarstvo prosvete, nauke i tehnološkog razvoja Vlade Republike Srbije objavilo je preliminarne rezultate završnog ispita na sajtu: zios.mpn.gov.rs. Učenici koji nemaju mogućnost uvida u rezultate elektronskim putem, moći će to da urade u školi. Takođe, ukoliko učenici imaju bilo koji problem u pogledu uvida u test,\nU ponedeljak 18. juna i naredna dva dana, 71.817 učenika osnovnih škola u Srbiji polagaće testove za malu maturu, od kojih će zavisiti upis u željenje srednje škole. Učenici će 18, 19. i 20. juna rešavati zadatke iz srpskog jezika, matematike i kombinovanog testa koji sadrži\nUčenici osmog razreda ove nedelje polažu probni završni ispit. Matematika 13, a srpski i kombinovani 14. aprila. Tek što su se vratili sa raspusta, osmake čeka velika provera znanja - probna mala matura, koja će biti organizovana u petak i subotu, 13. i 14. Aprila, prenosi


Jedro | Bar, Crna Gora - Dolaze dobri dani za džez\nBeogradski džez orkestar „Alex & theFesrgusons“ oduševio publiku ali i najmlađe trubače posjetom muzičkoj školi u Baru.\nNa sceni barskog Doma kulture nastupio je poznati beogradski džez sastav „Alex and the Fergusons“, koji već nekoliko godina nastupa u koncertnim dvoranama širom regiona, ali i Evrope.\nMuziciranje orkestra „Alex and the Fergusons“ karakteriše nevjerovatna lakoća i spontanost. Ukoliko dobro promatrate svakog od muzičara na sceni,uočićete da se iza svega krije dobra uvježbanost i veliko iskustvo ovih džez seniora. Kako kaže Aleksandra Bijelić Aleksijević, koju je barska publika imala priliku da upozna tokom prošlogodišnjeg izdanja Zimske scene, ovaj sastav okupila je ljubav prema istoj muzici.\n„Mi uživamo da sviramo, i leponam je dok stvaramo muziku. Nastupamo uglavnom u Beogradu, a pored toga u Beču i Ljubljani odakle često dobijamo pozive. Rado smo gosti i u Crnoj Gori, gdje obično nastupamo na primorju. Specijalno za ovu priliku okupio nas je Dragoslav Fredi Stanisavljević i eto nas večeras, po prvi put, u proširenom sastavu“, kazala je ona.\nOvaj nastup, džez publika je sa nestrpljenjem iščekivala i zbog Dragoslava Stanisavljevića Fredija,jednog od misionara srpskog džeza u svijetu. Ovaj trubač i flighornista studirao je na džez odsjeku Muzičke akademije u Gracu, a Barani ga već znaju kao lead trubača i muzičkog urednika Big benda RTS-a. Međutim, osim prisutnih u barskom Domu kulture, zadovoljstvo da upoznaju čuvenog Fredija i muzičare, imali su i učenici ŠOMO „Petar II Petrović Njegoš“. Potpuno spontano, čuvši zvuk trube, članovi sastava su,na sveopšte iznenađenje profesora i đaka,odlučili da ih posjete i da mladim naraštajima podijele neke savjete o muziciranju. Iz Crne Gore, kako kaže Stanisavljević, potiču mnogi talentovani džez muzičari, ali na razvoju džez scene tek treba raditi.\n„Još od vašeg legendarnog Šuleta Jovovića i njegovih đaka,džez u Crnoj Gori postaje zastupljen ali najvažnije je da se svi ljudi koji imaju uticaja bore da se otvori i džez odsjek. Nakon toga svi ćemo biti u prilici da doprinesemo, jer to predstavlja pravu odskočnu dasku za dalje školovanje i preduslov da bi neko postao profesionalac“, rekao je on.\nPosljednjeg četvrtka u februaru, Zimska scena„Ljetopisa“ rezervisana je za književni program u okviru koga će biti promovisana nova knjiga Aleksandra Đuričića „Čuvarkuće – Udovice pisaca“.O knjizi i svom stvaralaštvu, autor će, u Dvorcu kralja Nikole, govoriti sa moderatorkom Vesnom Čađenović.


Sajam obrazovanja i nastavnih sredstava: Zvonce i Učila – Beogradski sajam\n“Obrazovana Srbija – uspešna Srbija” moto je pod kojim će se od 26. do 30. oktobra na Beogradskom sajmu održati 9. Sajam obrazovanja Zvonce i 47. Međunarodni sajam opreme i sredstava za savremenu nastavu Učila. Već od ove godine, ove dve manifestacije će se održavati pod zajedničkim nazivom Sajam obrazovanja i nastavnih sredstava.\nBeogradski sajam i Ministarstvo prosvete, nauke i tehnološkog razvoja, tradicionalni pokrovitelj, organizovanjem ovih manifestacija promovišu znanje i stvaralaštvo i pružaju svoj doprinos razvoju kulture i obrazovanja. Izlagači će mladim ljudima predočiti kako da izaberu odgovarajući fakultet, predstaviće sličnosti i razlike između stranih i domaćih, privatnih i državnih fakulteta. Ponudiće podrobne informacije o stipendijama, master studijama, usklađivanju školovanja sa zahtevima svetskog tržišta, inoviranju nastavnih sredstava i njihovom uticaju na koncepte obrazovanja.\nU uvodnom obraćanju na konferenciji za medije organizovanoj povodom ove manifestacije, Danka Selić, generalna direktorka Beogradskog sajma, naglasila je društvenu odgovornost koju kompanija Beogradski sajam ima u potenciranju i ovakvih manifestacija koje imaju duboko edukativni i obrazovni smisao. Istovremeno, učešće u procesu obrazovanja i promociji znanja zahteva i posebnu profesionalnu pažnju, a Sajam se trudi da u svakom trenutku i u svakoj prilici bude na nivou te misije.\nMladen Šarčević, ministar prosvete, nauke i tehnološkog razvoja u Vladi Republike Srbije, izrazio je zadovoljstvo što to ministarstvo i na ovaj način može da predstavi sve što je aktualno i novo, a ponajviše modele obrazovanja uz rad i praksu, ali ne samo kao “dualne modele” koji prožimaju srednje škole, nego i visoko obrazovanje i, u budućnosti, osnovno (na primer, dualni koncept u nastavi tehničkog obrazovanja). Radi se o fenomenu koji, rekao je, ima globalne, a ne lokalne dimenzije, a ta problematika je, u saradnji sa Privrednom komorom Srbije, kod nas već sada podignuta na veoma visok nivo i na relativno je visokom stepenu operacionalizacije. Bitno je da taj novi koncept, rekao je ministar, shvate i đaci i roditelji, a sajam je dobra prilika da se taj pomak ostvari. “Ceo obrazovni sistem mora da se menja od reproduktivnog ka kreativnom, takvi su zahtevi i vremena i privrede, i naše je da učinimo sve što možemo. Na sajmu ćemo da govorimo i o inkluzivnom obrazovanju i o drugim oblicima koji će biti korak napred u odnosu na postojeće stanje”.\nMarko Čadež, predsednik Privredne komore Srbije, takođe je pozdravio akcentovanje odnosa obrazovanja i privrede, ukazujući na neodgovarajuću stručnu kvalifikovanost mladih kadrova, jer se pokazuje da nije pravi odraz njihovih znanja i sposobnosti. U takvom kontekstu preduzetništvo smatraju avanturom i nepoželjnim epilogom svog školovanja. “Zbog toga je upravo PKS”, rekao je Čadež, “pre dve godine pokrenula inicijativu u vezi sa dualnim obrazovanjem. Interes privrede je veliki, dosadašnji pilot-projekti pokazali su dobre rezultate, a primere dobre prakse želimo da predstavimo i na ovom sajmu.”\nDr Zoran Jovanović, dekan Elektrotehničkog fakulteta, rekao je da iz kompleksnosti oblasti koje se na njegovom fakultetu izučavaju proističe i kompleksnost nastavnih i drugih edukativnih sredstava za praćenje nastavnog programa, koja su počeli da i sami razvijaju. To se posebno odnosi na elektronska sredstva obrazovanja, od kojih će neka biti prezentovana i tokom sajma, ali i preporučena drugim obrazovnim institucijama različitih nivoa.\nDragoljub Kojčić, direktor i glavni urednik Zavoda za udžbenike iz Beograda, potencirao je činjenicu da je samo obrazovano društvo uspešno društvo. Društvo znanja, rekao je, mora da bude i društvo obrazovanja. Zbog toga je nužno interaktivno integrisanje u svetske procese u ovoj oblasti, ali se zbog toga mora obrazovati celovita ličnost. Svojim kapacitetima Zavod je i aktivni učesnik i na raspolaganju za svaki korak koji vodi progresu u ovoj oblasti.\nDr Hasan Hanić, dekan Beogradske bankarske akademije, procenio je da sajam odražava zaokret, pravac reforme u mnogim domenima, a pogotovo u domenu veće povezanosti privrede i obrazovanja. Rekao je da je od velikog značaja proširivanje principa dualnog obrazovanja i prakse i na fakultete, jer su na tom nivou u pojedinim oblastima raskoraci najočigledniji. Po njegovom uverenju, naš obrazovni sistem u nekim domenima visokog obrazovanja veoma pati od akademskog, teorijskog, opšteg, univerzalnog, nespecijalizovanog, nedovoljno primenjivog pa i nedovoljno korisnog i čak neupotrebljivog znanja. Otuda i preko 50 odsto visokoobrazovanih na tržištu rada, a pri tome pogotovo strane kompanije vape za visokokvalifikovanim kadrovima.\nSajam obrazovanja Zvonce pruža mnogo mogućnosti za odabir daljeg školovanja, usavršavanja i nastavak karijere. Promoviše princip kontinuiranog učenja, kao i odabir najboljih obrazovnih profila i kadrova. Ove godine posebna pažnja se posvećuje dualnom obrazovanju, funkcionalnom znanju, preduzetništvu i inkluzivnom obrazovanju.\nIzlagački i stručni prateći program obuhvataju sve segmente obrazovnog sistema: stručno, neformalno i obrazovanje odraslih, različite načine za podršku i negovanje talenata, potrebu za doživotnim učenjem, transfere znanja, preduzetništvo kroz ekonomiju znanja kao i međunarodnu saradnju u različitim oblastima.\nMeđunarodni sajam opreme i sredstava za savremenu nastavu Učila je specijalizovani i stručni sajam opreme i sredstava za savremenu nastavu. On predstavlja sveobuhvatnu platformu za razmenu informacija o novitetima u oblasti nastavnih sredstava.\nNamenjen je obrazovno-vaspitnim ustanovama, profesorima i nastavnicima, vaspitačima, direktorima škola, predstavnicima ministarstava i lokalnih samouprava koji se bave obrazovanjem, vlasnicima knjižara, učenicima, studentima, ali i široj publici.\nCena pojedinačnih ulaznica je 250 dinara, a cena ulaznica za kolektivne posete je 150 dinara. Parking se plaća 100 dinara na sat.\nRadno vreme: 26. i 27. oktobra (sreda i četvrtak) od 10 do 20 časova, a od 28. do 30. oktobra (petak, subota i nedelja) od 10 do 21 čas.\nU istom terminu na Beogradskom sajmu održavaju se još dve manifestacije posvećene znanju i obrazovanju – 61. Međunarodni beogradski sajam knjiga i 2. Sajam informisanja, komunikacija i marketinga – Media market.\nBeogradski sajam2016-11-04T14:53:17+02:0021.10.2016.|Sajam obrazovanja|


RTCG - Radio Televizija Crne Gore - Nacionalni javni servis :: Ekonomija :: Opsluženo preko 62 hiljade putnika\n26. 05. 2022. 07:44 >> 07:42\nOpsluženo preko 62 hiljade putnika\nAerodrom Tivat je od početka godine do 1. maja opslužio ukupno 62,29 hiljada putnika.\nObim saobraćaja zbog povećanja broja redovnih letova i uvođenja novih sezonskih linija počeo je da raste u aprilu pa je tog mjeseca vazdušna luka u Tivtu imala ukupno 30,03 hiljade putnika, pišu Vijesti.\nTo je skoro četiri puta više nego u istom mjesecu prošle godine, kada je promet bio samo 6,89 hiljada putnika, ali je i dalje ovaj rezultat samo 54,1 odsto od broja putnika koji je ovaj aerodrom imao u aprilu rekordne 2019. godine.\nNa tivatskom aerodromu prošlog mjeseca zabilježeno je ukupno 520 operacija vazduhoplova, što je više nego duplo više u odnosu na isti mjesec prošle godine, kada je bilo 228 polijetanja, ali i 28 odsto manje nego u aprilu rekordne 2019, kada je zabilježeno 668 operacija vazduhoplova.\n15. 06. 2022. 3\nFlynas privremeno odložio letove ka Tivtu\nNove linije Er Srbije iz Niša i Kraljeva za Tivat\nACG podnijeli krivične protiv zaposlenih u Tivtu


Grad Zrenjanin - Održana 24. sednica Gradskog veća\nOdržana 24. sednica Gradskog veća\nČlanovi Gradskog veća usvojili su na današnjoj sednici, kojom je predsedavao granonačelnik Zrenjanina Čedomir Janjić, više od dvadeset tačaka, kako je i bilo predviđeno dnevnim redom.\nPo završetku sednice gradonačelnik je kao najznačajnije ocenio onu koja se tiče predloga o pribavljanju nepokretnosti u javnu svojinu Grada Zrenjanina neposrednom pogodbom - bez naknade, kao i predlog odluke o uspostavljanju saradnje između grada Zrenjanina i Grada Bijeljine (Republika Srpska).\n- Mnogo je tačaka bilo na današnjem dnevnom redu, od izveštaja o radu gradske uprave, komunalne policije, do dobre vesti da smo od države dobili pravo korišćenja na zemljištu u Melencima, odnosno stadion u Banji Rusandi, tako da ćemo moći da nastavimo veliki projekat izgradnje tribina i pomoćnih prostorija na samom stadionu, za šta smo i obezbedili novac, takođe iz Republike, a vrlo brzo krećemo u realizaciju - kazao je gradonačelnik.\nGovoreći o predlogu za zvaničnu saradnju sa Gradom Bijeljinom, gradonačelnik je rekao da ona zapravo traje i više od deceniju.\n- Postoji kulturna i sportska, ali i privredna saradnja između dva grada. Mnogo toga smo uradili da pomognemo našim prijateljima iz Bijeljina kako bi organizovali industrijske zone, onako kako je to učinjeno kod nas, a s druge strane, mi pokušavamo da napravimo saradnju na polju gde su oni zaista dobri, a to je polje visokog obrazovanja. U Bijeljini postoji mnogo fakulteta, a to je što mi želimo ovde kod nas. Imali smo i zajedničku posetu ruskog Univerziteta iz grada Tambova prošle nedelje, naime, posetili su naš grad i Bijeljinu, a to su samo neke slike u toj saradnji. Takođe, mnogo naših sugrađana je poreklom iz tog dela Republike Srpske, a nadam se da će i Skupština grada usvojiti ovaj predlog - rekao je gradonačelnik Janjić.\nNa današnjoj sednici, između ostalog, članovi Veća prihvatili su predlog programa otuđenja građevinskog zemljišta u javnoj svojini Grada Zrenjanina za ovu godinu, a usvojeni su i izveštaji o radu Gradske uprave, Komunalne policije, Zaštitnika građana i Gradskog štaba za vanredne situacije za 2018. godinu.


OD NJEGA NIKAD MIRNO REŠENJE: Soroš smislio osvetu za Putina\nOD NJEGA NIKAD MIRNO REŠENJE: Soroš smislio osvetu za Putina\nSAD raspolažu rezervama nafte dvaput većim od potrebne količine, pa Džordž Soros predlaže da SAD taj višak prodaju odmah – da bi „kaznili“ Vladimira Putina.\nKako piše „Blumberg“, dok američki i evropski saveznici traže način da odgovore Putinu zbog preuzimanja Krima, Amerika bi prodajom rezervi nafte mogla da spusti svetsku cenu tog energenta za čak 12 dolara po barelu.\nStručnjak za energetiku Filip Verleger ocenio je da bi cena za toliko pala ako bi SAD prodavale 500.000 barela dnevno iz svojih strateških rezervi. Takvo pojeftinjenje nafte moglo bi da znači gubitak od oko 40 milijardi dolara za Rusiju, kad je reč o profitu od prodaje nafte i gasa, dodao je.\nSoros je ideju o prodaji strateških rezervi izložio na jednoj panel diskusiji u Berlinu, prošle sedmice, ocenjujući da je najstroža kazna Putinu za prisajedinjenje Krima „u rukama Sjedinjenih Država“ – jer Amerika može da proda rezerve nafte da bi spustila cenu. Američki ministar za energetiku Ernest Monic odbacio je taj predlog, ali je Soros – čini se – zainteresovao američke zakonodavce, pa je senatorka Meri Lendro, predsedavajuća kongresnog Komiteta za energiju i prirodne izvore, poručila da „Amerika može i treba da bude energetska supersila“.\n„Poslednje što Putin i njegove pristalice žele jeste takmičenje sa Sjedinjenim Američkim Državama u energetskoj trci„, rekla je senatorka demokrata iz Luizijane.\nVergeler objašnjava za „Blumberg“ da je prodaja rezervi američke nafte opcija koju bi SAD mogle da izvedu znatno brže nego što bi omogućili dodatni izvoz prirodnog gasa – pošto za to ne postoji infrastruktura.\n„Imamo dovoljno nafte, ova (rezerva) nam ne treba, možemo da je prodamo danas i tako izvršimo ekonomski pritisak na Rusiju“, kaže on.\nSAD imaju 696 miliona barela nafte u strateškim rezervama, koja je uskladištena u podzemnim pećinama u Teksasu i Luizijani. Zaliha je formirana 1975. posle arapskog embarga, a poslednje značajnije povlačenje rezervi bila je prodaja 30 miliona barela 2011. godine, tokom krize u Libiji.\nNacionalnim planom predviđa se da SAD u rezervi imaju dovoljno nafte da pokriju 90 dana bez uvoza, a trenutna količina bi pokrila čak 200 dana, pokazuju podaci Međunarodne agencije za energetiku.\nProcenjuje se da bi Sjedinjene Države, zahvaljujući sve većoj domaćoj proizvodnji, do 2035. godine mogle da obezbeđuju sve sopstvene potrebe za naftom.\nNa američkim poljima ispumpava se 8,19 miliona barela dnevno, što je 15 odsto više nego lane, a bliži se rekordnom nivou iz 1988. godine. Uvoz tečnih goriva bi, po proceni američkog ministarstva energetike, dogodine trebalo da padne na 25 odsto godišnje potrošnje, što je poslednji put zabeleženo 1971. godine.\nPrema današnjem izveštaju, barel američke „lake“ nafte (WTI) za isporuku u maju poskupeo je na merkantilnoj berzi u Njujorku 12 centi na 100,38 dolara po barelu, dok je ista količina severnomorske nafte tipa „brent“ za majsku isporuku na tržištu u Londonu koštala 107,05 dolara, odnosno dva centa više nego na kraju jučerašnjeg poslovanja.


Početna- Страница 11 од 11 - Lovački saveti\nJedna od najlepših i najkrupnijih životinja na našim prostorima, nekrunisani kralj divljači, jelen je u mnogim evropskim mitologijama povezan sa najzanimljivijim legendama. Jedna od njih govori o grčkoj boginji lova, Artemidi kao najvećoj zaštitnici ove ali i ostale divljači. Jedna od legendi kaže da, kada je grčka vojska, spremna za pohod na Troju, već duže […]\nNe kaže se bez razloga za nekog da je „lukav kao lisica“. Ova stilska figura sasvim sasluženo krasi, ne tako zaslužne nosioce te titule. Razlog tome jeste svakako prefriganost ovog predatora, koja ne samo da ume prevari pse goniče, već i da nadmudri najiskusnije lovce. Jedan od najčešćih aktera u bajkama i basnama, lisica, može […]\nEkipa “Lovačkih saveta” posetila je ovogodišnji sajam nautike, lova i ribolova koji se, po 39. put, održao na Beogradskom sajmu. Iako „pomalo egzotičan, pomalo ekstravagantan“, kako su naveli u najavi ovog sajma, iz godine u godinu, on okuplja sve više izlagača, a i broj posetilaca se povećava. Ove godine, posetioci su među eksponatima, […]\nČišćenje oružja je nešto što bi svaki lovac trebao redovno da radi. Karabin, kao puška koja se često koristi u lovu na mnoge divljači i predatore, ima veoma složen proces čišćenja, a etape u procesu su sledeće: Proveriti da li je puška prazna Vađenje zatvarača Naprskati cev Ballistol-om Četkicom pročistiti cevi Postaviti filcani čep sa […]\nMeopta dvogledi: Spoj cene i kvaliteta\nČeška kompanija MEOPTA je osnovana 1933. godine u Prerovu. MEOPTA predstavlja internacionalna kompaniju sa dugom i bogatom tradicijom razvoja i proizvodnje optike svetske klase. Dvogledi ovog proizvođača su, po svom kvalitetu, ali i po pristupačnoj ceni, dostupni širokim masama. Japanska prvoklasna sočiva, koja su punjena nitrogenom, pružaju veliku izdržljivost i ne magle se. Garancija kod […]\nSokolarstvo: Drevna veština i tradicija\nSokolarstvo je drevna veština lova uz pomoć ptice grabljivice. Najčešći čovekovi partneri u lovu su sokolovi, jastrebovi, sove, orlovi i kobci. Svaka od ptica prolazi kroz dresuru sokolarskim tehnikama i kroz nju ona nauči kako da sarađuje sa čovekom. Čovek–sokolar obezbeđuje ptici sve uslove potrebne za život i konstantno brine da je ona bezbedna i […]


Napadi na Danila su deo prljave kampanje usmerene protiv Aleksandra Vučića\nVideli smo još jednom da deo opozicije ne bira sredstva da bi napali predsednika Vučića\nTekst o Danilu Vučiću, sinu predsednika Srbije, u kom se kaže da je on navodno menadžer fudbalera Dušana Vlahovića, objavljen je 8. oktobra u italijanskom časopisu "La Republicca".\nKrik je ovaj tekst preneo tek danas, baš na rođendan Danila Vučića, što govori u prilog tezi da je tendenciozno prenet kako bi izazvao jaču još emotivniju reakciju Aleksandra Vučića i njegove porodice.\nNa laži o sinu predsednika Srbije, koje je ovaj portal preneo, reagovale su i ministarke u Vladi Srbije.\nČlanica Predsedništva Srpske napredne stranke Irena Vujović izjavila je da je konstantno fabrikovanje laži i kreiranje izmišljenih afera u kojima se sin predsednika Srbije Danilo Vučić pokušava dovesti u vezu sa unosnim poslovima i predstaviti u negativnom svetlu, deo prljave kampanje usmerene protiv Aleksandra Vučića.\nVeć 9 godina se uporno radi da mu se upropasti život: Na sramne napade na Danila Vučića reagovali Vulin i Mali\nHvala Putinu: Vučić na konferenciji Jedinstvene Rusije, prvi govornik posle Medvedeva\nNacionalni savet rumunske nacionalne manjine zahvalan predsedniku Vučiću na nikada većoj podršci\n"Propalim političarima očigledno nije jasno da se vlast osvaja na izborima uz podršku građana, a ne uništavanjem života dece političkih protivnika. Besmislena i orkestrirana kampanja u tajkunskim medijima, čiji je jedini cilj diskreditacija porodice Vučić, bedan je pokušaj lažne političke elite okupljene oko Dragana Đilasa da skrene pažnju sa svih rezultata koje za Srbiju ostvaruje predsednik Srbije Aleksandar Vučić. Nikada deca nijednog političara nisu bila meta prljave političke igre. Sramno je što oni koji nemaju politiku i program koji bi ponudili građanima, laži i sinhronizovane napade na decu neistomišljenika, koja ni na koji način ne učestvuju u političkom životu, smatraju legitimnim u političkoj borbi", poručila je Vujović.\nNa sramne lažne optužbe na račun Danila Vučića reagovala je i ministarka rudarstva i energetike Zorana Mihajlović.\nUmesto što napadate porodicu predsednika Srbije, izađite sa svojim programom! Deo opozicije nastavlja sa napadima na predsednika Srbije Aleksandra Vučića gde po ko zna koji put za metu uzimaju članove njegove porodice. Videli smo još jednom da deo opozicije ne bira sredstva da bi napali predsednika Vučića, kao i da će pre da napadnu članove njegove porodice nego da ponude drugačija rešenja za politiku s kojom se ne slažu. Ali, to što radite nije politika i zato i nemate podršku građana. Izađite sa vašim programom, a decu i porodice ostavite na miru!\nAleksandar Vučić Danilo Vučić Zorana Mihajlović Irena Vujović


Ovlašteni policijski djelatnici SIPA-e, postupajući po naredbama Suda BiH i Kantonalnog suda u Sarajevu, a na zahtjev Tužiteljstva BiH i Kantonalnog tužiteljstva Kantona Sarajevo, proveli su tijekom današnjeg dana istražne aktivnosti u tri predmeta kodnih naziva „Patriot“, „Memory“ i „Pravda“, sa ciljem rasvjetljavanja kaznenih djela koruptivne prirode na području FBiH, te kazenih djela organiziranog kriminala u svezi sa neovlaštenim prometom narkotika.\nU istražnim aktivnostima i pretresima sudjeluju i asistiraju pripadnici više policijskih agencija u BiH.\nTijekom istražnih aktivnosti izvršen je pretres Ureda predsjednika FBiH u zgradi Predsjedništva BiH, te Ureda predsjednika FBiH u Mostaru u zgradi Vlade FBiH u Mostaru.\nTakođer, izvršen je pretres dijela prostorija Federalnog ministarstva pravde u kojima se nalazi radni prostor Povjerenstva za pomilovanje FBiH.\nOsim ovoga, izvršen je pretres više stanova na području FBiH.\nSlobode je lišeno 19 osoba i to:\nB.Ž., H.H., P.B., S.K., A.K., M.S., M.P., R.V., E.Ć., A.S., D.M., Đ.V., B.M., B.E., V.S., I.L., M.D., D.Ž., I.J.\nOsumnjičeni su pod istragom da su počinili kaznena djela: zlouporaba položaja ili ovlasti, protuzakonito posredovanje, primanje i davanje mita, organizirani kriminal i neovlašteni promet opojnim drogama.\nU smislu članka 13. Zakona o Tužiteljstvu BiH, zbog naglašenog i opravdanog interesa javnosti, potvrđujemo da su lišeni slobode predsjednik FBiH Živko Budimir, predsjednik Povjerenstva za pomilovanja FBiH Hidajet Halilović i savjetnik predsjednika FBiH Petar Barišić.\nNakon lišenja slobode, osumnjičene osobe će po završetku pretresa biti sprovedene u prostorije SIPA-e, gdje će biti ispitane od strane zajedničkog istražnog tima Tužiteljstva BiH, Kantonalnog tužiteljstva Sarajevo i Državne agencije za istrage i zaštitu-SIPA.\nIstodobno demantiramo neutemeljene medijske navode o imunitetu predsjednika FBiH jer predsjednik Federacije BiH, poput svih drugih članova izvršne vlasti, uopće nema imunitet u kaznenim stvarima, što je propisano Zakonom o imunitetu FBiH. Stoga, pozivanje na imunitet u smislu ovog Zakona uopće nije moguće. Nakon završetka započetih istražnih aktivnosti, Tužiteljstvo BiH će blagovremeno informirati javnost.


Ukrajina 10. januara uvodi embargo na proizvode iz Rusije?\nM. D.\t 30. decembra 2015. 20:00\nFoto: Wikipedia/Claude TRUONG-NGOC\nUkrajinske vlasti su saopštile da bi već narednog meseca mogle uvesti zabranu na uvoz niza proizvoda iz Rusije – od hrane za pse do lokomotiva – kao kontrameru zbog ruskog suspendovanja zone slobodne trgovine sa Kijevom, javlja agencija Rojters.\nNa listi, koju je predstavilo ukrajinsko ministarstvo finansija, nalaze se proizvodi kao što su meso i mesne prerađevine, hrana za bebe, čokolada, riba, sir, kafa, pivo, cigarete, alkohol, herbicidi, pa čak i lokomotive, navodi britanska agencija.\nMinistarstvo je predložilo da zabrana uvoza proizvoda iz Rusije stupi na snagu od 10. januara “kao odgovor na akcije Ruske Federacije”, ali je na ukrajinskoj vladi da tek odobri ovu listu.\nTrgovinski spor između dve zemlje je eskalirao, nakon što je Rusija ukinula zonu slobodne trgovine sa Ukrajinom, navodeći kao razlog “vanredne okolonosti koje pogađaju interese i ekonomsku bezbednost Rusije”, čime je, kako ocenjuje Rojters, aludirano na trgovinski pakt koji je zvanični Kijev sklopio sa Evropskom unijom, i koji od 1. januara stupa na snagu.\nTurska potpisala sporazum sa Rusijom o kupovini S-400\nIma veze sa “seksom”: Smislila je kreativan način za…\nSakašvili s pristalicama SILOM ulazi na teritoriju Ukrajine (video)\nRusi pomogli Trampu da pobedi?\nTaj sporazum bi, prema tvrdnjama Moskve, mogao dovesti do toga da rusko tržište bude preplavljeno evropskim proizvodima, što bi njen izvoz u Ukrajinu učinilo manje konkurentnim.\nIstovremeno, ruska vlada je danas usvojila listu različitih aktivnosti koje će od 1. januara 2016. godine biti zabranjene organizacijama koje su pod kontrolom Turske, kao i organizacijama koje kontrolišu turski građani, javlja ruska agencija Tas.\nPrema saopštenju ruske vlade, na listi zabranjenih aktivnosti su izgradnja zgrada, poslovi inženjerskih struktura, specijalizovanih građevinskih radova, zatim radovi u oblasti arhitekture, dizajna i inženjeringa, tehničkog testiranja, istraživanja i analize.\nBiće zabranjene i aktivnosti turskih turističkih agencija, zatim aktivnosti hotela i drugih mesta za privremeni boravak, kao i usluge povezane za potrebama države i opština.


Vesti online / Vesti / Ekonomija / Novi poslovi srpskih i albanskih firmi\nNovi poslovi srpskih i albanskih firmi\nNovi poslovi srpskih i albanskih privrednika najavljeni su danas na prvoj generalnoj skupštini Trgovinsko-industrijske komore Albanija-Srbija, koja je održana u Tirani.\nSrbija i Albanija povećale razmenu za više od trećine\nPored predsedavajućeg Trgovinsko-industrijske komore Albanija - Srbija, koja okuplja više od 100 kompanija iz obe zemlje, Isufa Fere, prisustvovali su i ministar privrede Goran Knežević, ministarka za zaštitu preduzetništva Albanije Sonila Chato i predsednica Unije trgovinsko-industrijskih komora Albanije Ines Mućostepa.\n- Ono što je najbitnije jeste da kao male ekonomije Zapadnog Balkana gradimo i unapređujemo naš zajednički regionalni ekonomski prostor za poslovanje i investiranje, otklanjamo barijere međusobnoj trgovini, usaglašavamo sertifikate, smanjujemo čekanje na granicama... Da našim privrednicima stvorimo uslove da se uz što manje prepreka bave onim što im je posao - da prave dobre proizvode, poslove i profit, da proširiju svoje poslovanje - naveo je.\nOn je podsetio da je već na prošlogodišnjem forumu u Nišu preduzeće za ekologiju i zaštitu okoline "Ezo grupa" iz Beograda potpisalo sa albanskim partnerom Memorandum o osnivanju zajedničke srpsko-albanske firme koja će se baviti upravljanjem opasnim industrijskim otpadom i reciklažom naftnog taloga u Albaniji.\nSkupstina Trgovinske-industrijske komore Srbija-Albanija. Više od 200 biznismena u potrazi za novim poslovnim mogucnostima pic.twitter.com/iUzMTtPIdC — Marko Cadez (@cadezmarko) 25. новембар 2017.\nTakođe, da je inovativna firma "Milinković Company" obezbedila mesto u konzorcijumu koji će graditi sportske objekte u školama šrom Albanije, koristeći domaći patentirani MC sistem održive gradnje.\nKaže i da su srpska kompanija "Milanović inžnjering" i albanska "Delia Group" potpisale ugovor o partnerstvu i zajedničkom nastupu na projektima izgradnje vodovodnih sistema, postrojenja za preradu vode za piće i otpadnih voda u Albaniji.\n- Nikad u Albaniji nije bilo više srpskih privrednika - naglasio je Čadež ističući da je doputovalo u Tiranu više od 200 poslovnih ljudi iz više od 100 kompanija.\nNakon plenarnog zasedanja, održan je poslovni forum odnosno bilateralni susreti albanskih i srpskih privrednika, koji su ujedno i učesnici sajma PANAIR 2017, najveće sajamske manifestacije u Albaniji.\nČadež je rekao da je nacionalni štand tri puta veći nego prošle godine i da na zajedničkom izložbenom prostoru od 310 kvadrata izlažu kompanije iz sektora poljoprivrede i prehrambene industrije, građevinarstva, mašinske, hemijske, elektroindustrije, tekstila i farmacije...\nGotovo da nema sektora koji nije zastupljen, dodao je.\nPredsednik PKS je podsetio da je pre godinu dana u prisustvu predsednika Vlade Srbije Aleksandra Vučića i predsednika Vlade Albanije Edija Rame potpisan Memorandum o saradnji na osnivanju Albansko-srpske trgovinsko-industrijske komore.\nOn je kazao da su mnogi tada mislili da je to samo "za kamere" i istakao da je do sada mnogo toga urađeno, zahvaljujući čemu je i povećan izvoz za više od trećine za samo godinu dana i to sa obe strane.\nČadež je naglasio da je trgovina samo jedan aspekt naše saradnje i da firme iz dve zemlje treba više da saradnju i u pravcu osnivanja zajedničkih kompanija i pronalaze nove investicione poslove.\nKnežević: U Albaniji zainteresovani za srpske pivare\nMinistar privrede Goran Knežević je izjavio danas da u Albaniji postoji interesovanje za srpske pivare.\n- Želimo da formiramo zajednička preduzeća i već imamo neka interesovanja za pivarama u Srbiji - rekao je Knežević koji je danas zajedno sa predsednikom Privredne komore Srbije obišao srpske privrednike na Međunarodnom privrednom sajmu PANAIR 2017 u Tirani, koji se održava od 23. do 26. novembra.\nNa nacionalnom štandu Srbije izlaže 41 kompanija iz Srbije.\nKnežević je istakao da samo sarađujući možemo da gradimo budućnost na ovom prostoru.\nOn je naglasio da region Zapadnog Balkana sa više od 20 miliona stanovnika postaje dobro tržište i razvojna šansa za sve zemlje zajedno.\n- Moramo raditi na razvijanju naših dobrosusedskih odnosa, da imamo mir i stabilnost u regionu, jer je to preduslov za ekonomski razvoj koji podrazumeva ne samo proizvodnju već i izvoz. Zato moramo upoznati naše proizvođače i korisnike sa albanskim i zato su ovakvi forumi jako dobri.\nKnežević je naglasio da je tokom posete Albaniji video da Srbija ima šta da ponudi albanskom tržištu i da zato moramo da povećamo trgovinsku razmenu, ali i više vidove ekonomske saradnje.\nOn je kazao da je juče u Berlinu predstavio projekat on lajn investicione platforme Zapadnog Balkana i da će ona biti predstavljena krajem februara u Londonu na samitu EBRD-a posvećenom Zapadnom Balkanu, pred šefovima vlada i država, ali i pred oko 400 invetitora.\nBez podrške Vučića i Rame ne bi mogli da napravimo ovaj okvir za saradnju, naglasio je Čadež.\nKnežević je rekao da je ukupna robna razmena Srbije i Albanije za devet meseci 2017. iznosila 118,6 miliona evra i da beleži povećanje od 36,4 odsto u odnosu na isti period 2016.\n"Srbija je snažno posvećena regionalnoj saradnji", poručio je Knežević.\nPrema podacima PKS, izvoz u Albaniju iznosio je 92,6 miliona evra, što je za 36,2 odsto više u odnosu na isti period 2016. godine.\nUvoz iz Albanije porastao je za 37,2 odsto u odnosu na isti period 2016. godine i iznosio je 25,9 miliona evra.\nSuficit u robnoj razmeni iznosio je 66,7 miliona evra.\nU prvih devet meseci u Albaniju smo ove godine najviše izvozili: Otpaci i ostaci od gvožđa i čelika, kukuruz, pšenica obična, ostala bezalkoholna pića, preparati (pranje,čišćenje), brašno od pšenice...\nU istom periodu smo najviše iz Albanije uvozili: paradajz, svež ili rashlađen, delove obuće - ulošci za obuću, kamašne i slično, cement portland, krastavci i kornišoni, sveži ili rashlađeni, obuća sa kožnim đonom, električna energija, šipke, televizori sa deformacijama...\nAlbanska ministarka Chata je rekla da privrednici dve zemlje mogu da nađu zajednička tržišta i da će zajednička komora, sa više od 100 članova dati svoj doprinose.\n- Srbija i Albanija su nastavile svoju saradnju - naglasila je Chata i dodala da kada je reč o privrednoj saradnji već postoji snažna saradnja u oblasti tretmana otpadnih voda.\nChata je još naglasila da postoje novi "putevi i staze" koje vredi istražiti i da Albanija pojačava odnose sa zemljanma u regionu.\nMućostepa je rekla da važno uspostaviti dugoročnu saradnju i da je važna uloga privrednih komora u podsticanju te saradnje.\n- Evropska integracija počinje od regionalne integracije i to je bio ključni motiv za formiranje zajedničke regionalne privredne komore u okviru berlinske inicijative - navela je on.\nFera je zahvalio premijeru Albanije i Ediju Rami i predsedniku Srbije Aleksandru Vučiću šdto su podržali osnvianje zajedničke komore, kao i predsedniku PKS Čadežu na velikom doprinosu.\n- Učinićemo sve da povećamo trgovinsku razmenu dve zemlje i da budemo most u odnosima između naše dve zemlje - poručio je on.\nEKONOMIJA Zajednički projekti kompanija iz Srbije i Albanije\nEKONOMIJA Nagrađeni najbolji u privredi


Drecun: Priština gomila snage i Sever stavlja u potkovicu - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Drecun: Priština gomila snage i Sever stavlja u potkovicu\nDrecun: Priština gomila snage i Sever stavlja u potkovicu\nPredsednik skupštinskog Odbora za Kosovo i Metohiju Milovan Drecun upozorio je danas da aktivnosti Kfora ne doprinose stablizaciji situacije i pozvao komandu te vojne misije da kaže zašto je noćas u bazu kod južne Mirtrovice došlo 20 kamiona.\n"Ponašnje Kfora u poslednje je vreme zanimljivo. Ne možemo biti zadovoljni jer Kfor ne ispunjava mandat", rekao je Drecun gostujući na TV Pink podsetio da je Kfor bio prisutan kada su Srbi mirno protestovali, ali ne i kada su teško naruožane jedince ROSU u zoru upadala u domove Srba.\nDrecun je upozorio i na višemesečne vežbe Kfora i KBS u Makedoniji na poligonu Krivolak za rukovanje borbenom tehnikom, za brzo reagovanje, brzo prebacivanje trupa, desantiranje...\n"Postavlja se pitanje zašto se to radi u Makedoniji, za šta se pripremaju te snage i zašto ponovo sada komanda Kfora ne kaže da je noćas u bazu Bair specijanih jedinica u Južnoj Mitrovici došlo više od 20 kamiona a izjutra se vratilo pet", upitao je Drecun.\n"Ali taj puk koji će biti oko 300 do 500 ljudi, sa logistikom, on je već raspoređen, tu je regionana specijalna jedinca ROSU, koja je promenila naziv, tu je FIT jedinica, vrši se gomilanje snaga i sever se stavlja u vrstu potkovice - obuhvata gde su pripremljene snage da intervenišu protiv srpskog naroda", rekao je Drecun gostujući na TV Pink.\nPredsednik skupštinskog Odobra za KiM je upozorio da to ne može da bude u skladu sa mandatom Kfora, koji mora biti statusno neutralan.\n"Kfor ne sprovodi mandat 12 44, da to radi ne bi smeli da pružaju bilo kakvu liogističku obuku i podršku KBS", rekao je on.


Obama večeras o pretnji terorizma\nPredsednik Obama prilikom za sada poslednjeg obraćanja američkoj javnosti iz Ovalne kancelarije, 31. avgusta 2010. godine\nPrema navodima iz Bele kuće, Obama bi trebalo da "ponovi svoje čvrsto ubeđenje" da će pobunjenici ID "biti uništeni i da SAD moraju da se okrenu svojim vrednostima, nepokolebljivoj posvećenosti pravdi, jednakosti i slobodi, kako bi nadvladali terorističke grupe koje koriste nasilje da šire svoju destruktivnu ideologiju".\nAmerički predsednik Barak Obama obratiće se građanima večeras u udarnom terminu, u nadi da ublaži strahovanja Amerikanaca u vezi sa terorističkim napadima i predstavi kampanju SAD protiv "široke pretnje terorizma".\nObama takođe planira da objavi najnovije informacije dobijene u istrazi ovonedeljnog masovnog ubistva u Kaliforniji, gde su Sajed Rizvan Faruk, koji je rođen u Americi i njegova žena Pakistanka Tašfin Malik usmrtili 14 ljudi i ranili još 21 osobu na prazničnom skupu radnika lokalne vlade u San Bernandinu.\nU najavi predsednikovog obraćanja Bela kuća je saopštila de će Obama govoriti o prirodi terorističke pretnje, o tome kako je ona evoluirala i kako će je SAD poraziti. Prema navodima iz Bele kuće, Obama bi trebalo da "ponovi svoje čvrsto ubeđenje" da će pobunjenici Islamske države "biti uništeni i da SAD moraju da se okrenu svojim vrednostima, nepokolebljivoj posvećenosti pravdi, jednakosti i slobodi, kako bi nadvladali terorističke grupe koje koriste nasilje da šire svoju destruktivnu ideologiju".\nPosle više od pet godina, Obama će se obratiti javnosti iz svoje Ovalne kancelarije, odakle to nije učinio još od kada je najavio kraj američkih kopnenih operacija u Iraku.\nU međuvremenu, Federalni istražni biro (FBI) nastavlja da istražuje napad u Kaliforniji, i to kao teroristički čin.\nZvaničnici Bele kuće smatraju da nema naznaka da je bračni par bio deo ogranizovane grupe ili terorističke ćelije.\nObama: Nećemo dozvoliti da budemo terorisani\nMasakr u Kaliforniji: Moguća veza s terorizmom


Đukanović na sednici Skupštine Srbije pozvao vladu da raspusti Krizni štab – Otvoreno\nNaslovnaVestiĐukanović na sednici Skupštine Srbije pozvao vladu da raspusti Krizni štab\nTokom rasprave u Skupštini Srbije o finansijskim planovima nezavisnih tela, poslanici grupe „Aleksandar Vučić – Za našu decu“ (AVZND) i Socijalističke partije Srbije (SPS) uglavnom su kritikovali opoziciju i medije koji kritikuju vlast, a bilo je i poziva Vladi da ugasi Krizni štab i ne prihvati predložene protivepidemijske mere.\nVladimir Đukanović (SNS) je pozvao Vladu da to učini i rekao da „ne možeš da čuješ više da se neko leči od kancera, priča se samo o koroni“.\n„Molim da se ne prihvate mere Kriznog štaba, prestanite da maltretrate privredu, kako će neko da podeli platu ako ga zatvarate“ pitao je poslanik, a Regulatorno telo za elektronske medije (REM) je pozvao da „reaguje zbog širenja panike“.\nĐukanović je rekao da je „veliki protivnik“ regulatornih tela – „sve bih ih pogasio“ jer „njih niko ne kontroliše“, a ministarstva su „pretvorena u ikebane“.\n„Agencija za borbu protiv korupcije takođe treba da se ugasi jer služi da se zaposle nevladine organizacije“ rekao je Đukanović i dodao da su njihove plate „ogromne… kao pijavice na budžetu“.\nNjegova stranačka koleginica Aleksandra Tomić odgovorila je da je teorija o NVO sektoru kao četvrtoj grani vlasti bila „izmišljena tema“ do 2012. godine, dok je zadatak sadašnje vlasti da „vrati institucije u nadležnost svih građana“.


Kompanija SRC sponzor događaja "ArhivInfo 2009" i "Najbolja IKT praksa u gradovima i opština Srbije" Kompanija SRC sponzor događaja “ArhivInfo 2009” i “Najbolja IKT praksa u gradovima i opština Srbije” – Personal magazin\nKompanija SRC sponzor događaja “ArhivInfo 2009” i “Najbolja IKT praksa u gradovima i opština Srbije”\nKao što je bilo najavljeno, kompanija SRC je bila vrlo aktivan učesnik događaja “ArhivInfo 2009” i “Najbolja IKT praksa u gradovima i opštinama Srbije” koji su održani na Zlatiboru, odnosno…\nKao što je bilo najavljeno, kompanija SRC je bila vrlo aktivan učesnik događaja “ArhivInfo 2009” i “Najbolja IKT praksa u gradovima i opštinama Srbije” koji su održani na Zlatiboru, odnosno u Niškoj Banji.\nNa oba događaja kompanija SRC je imala ulogu sponzora, i to ulogu generalnog sponzora za “ArhivInfo 2009” i ulogu sponzora jedne od tri glavne nagrade u Niškoj Banji.\nOvogodišnji skup ArhivInfo privukao je pažnju uglavnom državnih institucija, a posetioci su imali priliku da se upoznaju sa najnovijim dostignućima na području arhivskih tehnologija i softverskih rešenja iz oblasti upravljanja dokumentacijom. Skup je otvorio Pomoćnik Ministra za telekomunikacije i informaciono društvo (MTID) Nebojša Vasiljević, nakon čega su usledile predstavljanje izlagača i komercijalne prezentacije.\nKompanija SRC je i ove godine predstavila nova rešenja, kao i najnovije projekte na području elektronskog upravljanja dokumentacijom, ali sa pozicije generalnog sponzora, što nam je omogućilo da nešto detaljnije predstavimo naš novi eDMS prizvod Origami, kao i jednu studiju slučaja uspešne implementacije našeg eDMS rešenja u građevisnkom preduzeću Monterra.\nOrigami je naš novi eDMS proizvod, baziran na bogatom iskustvu koje imamo na polju razvoja i implementacije eDMS rešenja i to na svim tržišnim segmentima – od manjih privrednih organizacija, preko onih većih, finansijskih institucija, javnih preduzeća, pa do organa državne uprave (opština, ministarstava, narodne banke, itd.). Origami, naravno, donosi i neke novine, kako u funkcionalnom, tako i tehnološkom smislu, i možemo slobodno reći, predstavlja jedno moderno i veoma kvalitetno rešenje velike upotrebne vrednosti. Kao takav, Origami je bio nominovan za finalista na ovogodišnjem međunarodnom Microsoftovom izboru za najbolje rešenje u okviru partnerskog programa u regiji srednje i istočne Evrope. Više o samom proizvodu videti na: http://www.src.si/sr/proizvodi/origami/.\nI ovom prilikom je izvedena demonstracij rada rešenja, tako da je Origami predstavljen u pravom svetlu, gde su svi prisutni imali priliku da vide najbitnije funkcionalnosti kroz simulaciju realne upotrebe eDMS rešenja.\nPosebnu pažnju privukla je i prezentacija gospođice Teodore Tičerić iz građevinskog preduzeća Monterra, koja je na veoma interesantan način predstavila sve faze u implementaciji eDMS rešenja u njihovo preduzeće, od odluke da se uopšte uvede neko eDMS rešenje, preko izbora ponuđača i vrednovanja ponuđenih rešenja, pa do samog uvođenja i puštanja sistema u rad. Naročito interesantan deo je bio deo kojim su predstavljene uštede u poslovanju Monterre nakon uvođenja eDMS rešenja i metodologija kojom se do takvih podataka došlo.\nSkup u Niškoj Banji, u organizaciji Stalne Konferencije Gradova i Opština (SKGO) i USAID – Programa za podsticaj ekonomskom razvoju opština, otvorila je Ministarka Jasna Matić iz MTID, a zatim su usledila izlaganja Generalnog sekretara SKGO, Đorđa Staničića, predstavnika Grada Niša, Niškog Univerziteta i drugih, koji su govorili o stanju naših lokalnih samouprava u smislu nivoa informatizacije njihovih poslovnih procesa i servisa usmerenih ka građanima i privredi.\nPre same konferencije, u periodu od 4 meseca, sprovedeno je istraživanje i ocenjivanje najboljih IT praksi, od strane SKGO i stručne komisije, na čijem čelu je bio prof. dr. Leonid Stoimenov sa Niškog Univerziteta. Na osnovu prijavljenih radova lokalnih samouprava, izvršen je izbor najboljih rešenja u tri kategorije: servisi usmereni na privredu, servisi usmereni na građane i najbolje interno rešenje.\nU prvoj kategoriji nagradu je dobila Gradska uprava Grada Niša za GIS rešenje, u drugoj – Gradska uprava Grada Kruševca za web portal, u kategoriji internog rešenja, gde je bilo i najviše prijavljenih radova, nagradu dobila Opštinska uprava Opštine Kula za rešenje koje je razvila i implmentirala kompanija SRC. Prilikom proglašenja pobednika, predsednik Opštine Kula, gospodin Svetozar Bukvić, između ostalog rekao je nekoliko vrlo pohvalnih reči o SRC-u i saradnji koju smo ostvarili tokom implementacije našeg rešenja, koja se i dalje širi i razvija.\nKompanija SRC, kao jedan od sponzora glavnih nagrada, nagradio je Grad Niš našim proizvodom Origami kojim će biti obuhvaćeno poslovanje Pisarnice Gradske uprave, čija implementacija će uskoro početi.\nU poslednjoj nedelji septembra, u Budvi je održan tradicionalni Infofest, na kojem su zajedno sa partnerom iz Crne Gore, Čikom informatički inžinjering, ukratko predstavili trenutno najvažniji projekat – Upravljanje dokumentacijom u Vladi Crne Gore.\nKompanija SRC sponzor događaja “ArhivInfo 2009” i “Najbolja IKT praksa u gradovima i opština Srbije” was last modified: October 3rd, 2009 by Redakcija\nArhivInfo 2009eDMSeDMS proizvodGIS rešenjeJasna MatićMonterraMTIDOrigamiSKGOUSAIDWeb portal\nAkcija “Prošetaj internet” se nastavlja\nProduženo trajanje YU domena


Atina bi da ucutka ekstremiste | Institute for War and Peace Reporting\nAtina bi da ucutka ekstremiste\nVlasti u Atini zele da ucutkaju uhapsene clanove ekstremisticke grupe.\nGrcke vlasti nedavno su preduzele niz mera kako bi sprecile medije da stupe u kontakt sa uhapsenim pripadnicima grupe "17. novembar". Oni su cesti medijskim istupima prethodno rasplamsali strasti, kako u SAD, tako i kod kuce.\nNakon niza veoma kontroverznih intervjua za televizijske stanice i stampane medije koje su dali osumnjiceni pripadnici "17. novembra" u atinskom zatvoru "Koridalos", vlasti su zabranile bilo kakav kontakt izmedju zatvorenika sa bilo kim izvan zatvorskih zidina.\nVeruje se da ce ova ogranicenja biti privremena, a uvedena su posle intervjua na tri strane koji je navodni vodja grupe, Aleksandros Djotopulos, dao za lokalni dnevni list "Lamiakos Tipos", u subotu, 5. oktobra.\nDo ovoga intervjua je, ipak, doslo uprkos postojecoj zabrani bilo kakve komunikacije sa osumnjicenima, sem u slucaju njihovih roditelja i advokata. Zabrana je stupila na snagu posto je jedan drugi osumnjiceni, Savas Ksiros, dao telefonski intervju uzivo u najgledanijem terminu jedne televizijske stanice proslog meseca.\nKostas Simitis, premijer i lider vladajuceg PASOK-a, nedvosmisleno je osudio ovaj slucaj upozoravajuci one koji tretiraju terorizam kao "zabavu za mase" da ce se suociti sa ostrom osudom grckog naroda.\nU svom intervjuu za televiziju "Alfa", Ksiros je branio nasilne metode "17. novembra": "Ubijao sam pojedince jer sam vise voleo narode koji su stradali zbog akcija tih pojedinaca".\nNjegove izjave izazvale su pravu buru u grckoj javnosti, a mnogi mediji su se obrusili na ovu stanicu i ekstremisticku grupu ciji se pripadnici nalaze u pritvoru. Cak je i levici sklona "Elefterotipija", koju su nekada optuzivali da predstavlja glasnogovornika "17. novembra" jer je objavljivali njihova saopstenja, kritikovala ono sto je nazvala "novinarskom dzunglom".\nOvaj metez u medijima doveo je do demonstracija u Atini, 2. oktobra, u kojima je preko 1.500 clanova uglavnom levicarskih i anarhistickih organizacija uzelo ucesca. Tokom ovog protesta mogli su se cuti slogani podrske nasilnim akcijama "17. novembra".\nSimitisova vlada je zabrinuta zbog mogucnosti da ovaj medijski cirkus pogorsa odnose sa Vasingtonom, koji su se znatno poboljsali posle niza spektakularnih hapsenja kljucnih pripadnika anti-americke ekstremisticke grupe ovog leta.\nAmerika je vec dugo optuzivala Grcku da tolerise ekstremisticke aktivnosti "17. novembra". Ksirosovo hapsenje u julu ove godine predstavljalo je prvi ozbiljan udarac ovoj organizaciji u njenoj 27-godisnjoj istoriji ispunjenoj brojnim pljackama, bombaskim napadima i najmanje 25 ubistava, ukljucujuci cetiri americke diplomate.\nPrva akcija "17. novembra" bilo je ubistvo Ricarda Velca, sefa atinskog ogranka CIA-e, 1975. godine, godinu dana nakon pada vojne hunte u Grckoj koju je CIA podrzavala. Posto su neki clanovi PASOK-a bili umesani u pokret otpora vojnoj hunti, Amerikanci su tvrdili da ova militantna grupa opstaje upravo zbog implicitne podrske pojedinih elemenata unutar ove politicke stranke.\nZa vreme gostovanja u emisiji americke nacionalne mreze "CBS" u januaru ove godine, bivsi americki ambasador u Atini, Tomas Najls se pozalio da Atina ne zeli da se obracuna sa ekstremistima. "Vlada tolerise teroriste jer veruje da ce izgubiti isuvise politickih poena ukoliko ih pohapsi", tvrdio je Najls.\nU istoj emisiji izrazena je sumnja da je Atina prikladan domacin Olimpijskih igara 2004. godine zbog navodno suvise mekog odnosa prema "17. novembru".\nOvaj program je prikazan u Americi samo dva dana pre zvanicne posete Kostasa Simitisa. Grcka ambasada je protestovala, a premijer je negirao bilo kakvu vezu izmedju svoje stranke i ekstremista.\nVlada je prikazala hapsenja veceg broja clanova "17. novembra" ovoga leta kao dokaz Amerikancima da je Grcka uistinu posvecena borbi protiv nasilnih grupa i organizacija. Medjutim, Simitisovo nastojanje da postane pouzdani saveznik u "ratu protiv terorizma" mogao bi ga suprotstaviti anti-americkim i nacionalistickim elementima grckog drustva, ali i tradicionalnim pristalicama PASOK-a.\nSkoro tri decenije posle pada grcke vojne hunte koju je podrzavala CIA, anti-americka osecanja su jos uvek snazna u Grckoj. Mnogi, kojima je drago sto su se clanovi "17. novembra" nasli iza resetaka, ipak su bili uzasnuti mogucnoscu da bi uhapseni mogli biti izruceni Americi radi sudjenja.\nAmericki ambasador Tomas Miler, u intervjuu za jedan grcki list 4.avgusta nije zeleo da komentarise ovakvu mogucnsoti. "Ne mogu nista reci po tom pitanju. Nas interes je da se tim ljudima sudi i da se pronadju dokazi uz pomoc kojih ce biti osudjeni na najteze kazne", izjavio je ambasador.\nCini se da Vasington sada zeli da stvori jak pravni tim koji ce zastupati zrtve militantnih ekstremista u grckim sudovima.\nAmericki zvanicnici su se do sada uzdrzali od bilo kakvog komentara povodom opcinjenosti medija ovom ekstremistickom organizacijom. Izvori bliski americkoj ambasadi u Atini su, ipak, pomenuli da su zgadjeni cinjenicom da je na televiziji prikazan intervju sa Ksirosom u najgledanijem terminu.\nOpcinjenost medija "17. novembrom" nastavice se sve dok ta tema doprinosi vecim tirazima, gledanosti ili slusanosti. Vlada se jedino moze nadati da ce mere preduzete da bi se onemogucili intervjui sa uhapsenim clanovima ekstremisticke grupe ublaziti americke kritike kao i tenzije u samoj Grckoj.\nGazmend Kaplani je novinar Grckog javnog radija, a Nil Arun je saradnik IWPR-a.


Kardio vežbe Archives - Fit Zona\nTekstovi na temu "Kardio vežbe"\nDa li provodite sate vežbajući svake nedelje i ne postižete željene rezultate? Dobre su šanse da imate lošu naviku ili dve koju ste razvili tokom vežbanja. Ne bojte se, postoji i brzo rešenje čak i za najuvreženije...\nObjavljeno децембар 19, 2013\nU poslednje vreme, ljudi postaju sve svesniji koliko je bitno pravilno disanje, posebno tokom vežbanja. Disanje je jedna od osnovnih stvari koje je neophodno savladati i iskoristiti kako biste vežbali pravilnije i kako biste se osećali bolje....\nObjavljeno мај 10, 2013\nRazumevanje eliptičnog trenažera\nEliptični trenažeri su statične mašine za vežbanje koje na prirodan način podražavaju pokrete trčanja, hodanja ili penjanja uz stepenice bez opterećenja zglobova sa prevelikim pritiskom. Ovo u značajnoj meri smanjuje rizik od povreda koje nastaju pri vežbama...\nObjavljeno април 25, 2013


Beta 21. marta 2018. 22:20\nBivši francuski predsednik Nikola Sarkozi optužen je večeras u okviru istrage o libijskom finansiranju njegove predizborne kampanje 2007, saopštili su izvori bliski pravosudnim organima.\nProtiv Sarkozija, koji negira njemu pripisana dela, podginuta je optužnica za „pasivnu korupciju“, „ilegalno finansiranje predizborne kampanje“ i „prikrivanje dobijanja finansijskih sredstava“.\nIzvori bliski pravosudju saopštili su ranije danas da je pritvor koji je u utorak ujutro odredjen Sarkoziju završen danas posle podne posle 26 sati. Izvori su potom naveli da je bivši predsednik i dalje pod sudskim nadzorom.\nBivši desničarski predsednik juče je priveden u svojstvu eventualnog osumnjičenog u aferi libijskog finansiranja njegove predizborne kampanje.\nFrancuski mediji su ranije pisali o aferi prisluškivanja Sarkozija – da su sudije odobrile prisluškivanje telefona Sarkozija u okviru istrage navoda da je nekadašnji libijski vodja Moamer el Gadafi finansirao Sarkozijevu predizbornu kampanju 2007. godine.\nMediji u Parizu podsetili su da je Gadafi pomenuo tokom jednog intervjua francuskim medijima 2011. da je tajno finansirao tadašnjeg predsednika Francuske Sarkozija. Gadafi nije tada naveo iznos, dok kruže priče da je u pitanju nekoliko miliona evra.\nSarkozi je imao složen odnos s Gadafijem. Tadašnji predsednik Francuske je ubrzo po dolasku na vlasti pozvao libijskog vodju u posetu Francuskoj kojem je priredio doček sa svim državnim počastima, dok je kasnije naložio francuskim snagama da u okviru NATO-a bombarduju libijske snage u cilju smene Gadafija. Libijski vodja je ubijen 20. oktobra 2011.


Naslovnica Sjeverni Sandžak Novi Pazar Rekonstrukcija Ginekološko-akušerskog odjeljenja\nNovi Pazar – Radovi na rekonsturkciji Ginekološko-akušerskog odjeljenja sprovode se planiranom dinamikom. Kako je najavio direktor Opšte bolnice, Mirsad Đerlek, u prvoj fazi radova akcenat je stavljen na rekonstruisanje samog porodilišta, s tim da će u narednih četiri do šest meseci, koliko traju radovi, kompletno odjeljenje funkcionisati i pružati usluge pacineticama.\nOd kako je prije destak dana počela rekonstrukcija Ginekološko-akušerskog odjeljenja, angažovani izvođači radova, prije svega beogradska firma Modulor, zatim angažovni podizvođači i radnici vrijedno rade da realizuju projekat. Oni trenutno izvode unutrašnje i spoljne radove u A- “krilu” ovog odjeljnja, što u prvoj fazi podrzumijeva rušenje pregradnih zidova, skidanje maltera, izgradnju ventilacionih kanala i slično.\nDirektor Opšte Bolnice, dr Mirsad Đerlek, zadovoljan je angažovanjem radnika i dosadašnjom dinamikom radova. On najavaljuje da će po završetku radova Novi Pazar dobiti jedno od najsavremenijih Ginekološko-akušerskih odjejljenja u Srbiji, kako po pitanju opremljenosti, komfora, zbrinjavanja tako i po kavlitetu usluga.\nĐrelek se turskoj zahvalio agenciji TIKA koja finasira rekonstrukciju sa million evra. Angažovani radnici kažu da shvataju odgovornost i ozbiljnost posla u koji su uključeni i ističu da se trude da opravdaju poverenje izvođača i podizvođača koji su ih angažovali. Ginekolog, dr Adi Škrijelj, ističe da će tokom svih šest mjeseci izvođenja radova Ginekološko odjeljenje funkcionisati, ali da će komplikovaniji porođaji i takozvani planirani carski rezovi biti obavljani u Kliničko-bolničkim centrima u Kraljevu i Kragujevcu.\nPazar 8. Avgusta 2015. At 00:20\nNe pomaže Suljov embargo na rekonstrukcije i obnavljanje bolnice. Radi se dijagnosticki, sređuje se ginekologija sprema se izgradnja nove hitne pomoći…


I za Vojvodinu neprihvatljivo | NDNV\nVojvođanski sekretar za informacije Milorad Đurić rekao je da su predložene izmene Zakona o radiodifuziji za Vojvodinu “neprihvatljive, jer povećavaju stepen konfuzije, koja i inače postoji u ovog oblasti”. Đurić je na konferenciji za novinare ocenio “da se suštinski problemi u medijskoj sferi sigurno ne mogu rešiti prolongiranjem primene zakona, već samo većim radom na njihovom otklanjanju”. Đurić je posebno protestovao zbog ukidanja prava veta predstavnika Vojvodine u Savetu Republičke radiodifuzne agencije, navodeći da Vojvodina time “gubi bilo kakav uticaj i izraz svoje specifičnosti” u radu tog tela. Đurić je najavio da će predložiti da se rok za transformaciju RTS-a u javni servis skrati na 31. decembar ove godine. On je rekao da je deobni bilans RTS i RTV Novi Sad već urađen i da bi ga trebalo samo osvežiti dešavanjima u poslednje dve godine. Prema njegovim rečima, Vojvodina je prihvatila da 70 odsto sredstava koja budu prikupljena od TV pretplate ostanu pokrajinskom javnom servisu, ali se, “u situaciji kada još nije formiran javni servis, postavlja pitanje gde će taj novac završiti”. Đurić je kritikovao i predlog da rok za privatizaciju lokalnih medija bude produžen do kraja 2008. godine, jer bi time država i lokalne samouprave nastavile kontrolu nad tim medijima.


Nije se štedelo ni na snazi ni na luksuzu, kako se i očekuje od ovg brenda\nPrvi SUV čuvenog brenda "Bentli" lepo na tržištu prihvaćeni "bantjaga" doživeo je i svoj "fejslifting". Ovo zatezanje bora je, kako navode u "Bentliju" više učinjeno sa namerom da se "bantjaga" približi novim vizuelnom identitetu brenda koji je predstavljen na novom "kontinentalu GT" i "flajing spuru" nego što je bilo neophodno "usklađivanje" sa novim modnim trendovima u auto industriji.\nNova je, znatno je i veća, prednja rešetka na maski hladnjaka, drugačiji je oblik svetlosnih grupa. Nazad je "bantjaga" pored novog oblika svetlosnih grupa dobio i novi dizajn završetka auspuha, ali je i najuočljivija promena mesta za registrasku tablicu koja će ubuduće biti nakačena za branik.\nPročitajte još;Kao princeza na zrnu graška "pikanto" ima sedam jastuka!\nUnutra je i dalje sve luksuzno i drugačije od rivala. Jednostavno "Bentli" mora da uvek bude "Bentli". Potpuno je drugačija komandna tabla na kojoj sada dominira tač-skrin ekran od 10,9 inča koji je srce infotejtment sitema najnovije generacije. Nove su i obloge na vratima, drugčija ručica menjača...\nKonfiguracija sedišta je takva da kupac može zahtevati model sa četiri, pet ili čak sedam sedišta!\nPod haubom se nalazi sjajni agregat od 4,0 litara radne zapremine sa osam cilindara u "V" rasporedu i koji raspolaže sa respektabilnih 542 "konja". Uz tu moćnu ergelu sleduje i "kamionski" obrtni moment od 779 nm.\nSledeće godine, najavljeno je iz ove kompanije "bantjaga" će dobiti još snažniji V12 motor a u planu je i plag-in hibridna verzija.


Serbian Demolition Association - Neophodna edukacija kadrova u čitavom sistemu - GRENEF\nSDA članica EDI – Europian Decontamination Institute\nPoslovi rušenja, dekontaminacije i reciklaže u godinama za nama, i pored brojnih izmena zakona opet su ostali zapostavljeni, zakonski neregulisani i verovatno ostavljeni za neka bolja vremena.\nPrateći evropske trendove, nekolicina privrednika osnovala je Srpsku asocijaciju za rušenje, dekontaminaciju i reciklažu u želji da se i Srbija priključi evropskoj porodici u ovoj oblasti kako bi ove poslove podigla na veći nivo, učestvujući u stvaranju nove industrije koja egzistira u EU već dugo vremena i deo je cirkularne ekonomije u građevinarstvu.\nJer pored rušenja otpad stvaraju i poslovi na adaptaciji, renoviranju, rekonstrukciji, sanaciji, održavanju, iskopima, kao i remedijaciji tla. Kako ova oblast nije zakonski definisana, pomenuti poslovi se obavljaju mimo kontrole, u neregulisanim uslovima. Ali nije zakonska regulativa jedina koja nedostaje u ovoj oblasti, nego i edukacija kadrova, od projektanata do izvođača, i institucija nadležnih za ovu oblast.\nEDA egzistira već 40 godina i deo je svih EU institucija koje donose važne odluke, naročito po pitanju poslova koji su u njenoj oblasti delovanja. U tom smislu saradnja između SDA i EDA se ogleda u organizaciji rada, projektima, izveštajima, zakonima, propisima, protokolima, pravilnicima, edukaciji, sertifikaciji. U okviru svojih delovanja imamo punu podršku EDA, samim tim i EK, jer se naš rad i zasniva na tim pravilima, praveći svoj nacionalni model na osnovu tradicije i iskustava koje posedujemo i koji treba ugraditi u zakonske okvire.\nIzmeđu ostalog, naša asocijacija bila je saradnik na pisanju Protokola o reciklaži 70% otpada od rušenja i građenja koji je izdala Evropska komisija kao neobavezujući dokument, za sada. Imajući u vidu da su ovaj procenat razvijene zemlje EU već dostigle i prestigle, očekivanja su da će ubrzo biti i obavezujući, tako da SDA već ima iskustva na regulisanju ove oblasti.\nNa poziv Evropske komisije, učestvovali smo u projektu „Parada“ koji je vezan za edukaciju, obuku i trening, kao i sertifikaciju u oblasti opasnih materijala u građevinarstvu, kao i za predradnje rušenja objekata u kontekstu cirkularne ekonomije u građevinarstvu.\nFoto: pexels-henry-&-co / Srpska asocijacija se zalaže za poseban tretm materijala dobijenih iz rušenja, posebno o onima koji se recikliraju, kao i vođenju protokola o korišćenju i zbrinjavanju otpada nastalog u građevinarstvu\nEvropska asocijacija vrlo je zainteresovana da nam pomognu u izradi izmena i dopuna naše zakonske regulative i implementaciji već postojećih EU pravila.\nImamo stalne kontakte sa drugim nacionalnim Asocijacijama sa kojima sarađujemo, razmenjujemo iskustva, od kojih dobijamo sve vrste pomoći i koji nas posećuju u punom kapacitetu i prenose svoja znanja i iskustva našim članovima i zainteresovanim strankama. Izdvojili bismo posete i prezentacije Švedskih i Finskih kolega koje su bile vrlo interesantne posetiocima, i na kojima je bilo i dosta pitanja.\nSDA je u okviru promovisanja principa NOVE INDUSTRIJE u okviru rušenja, dekontaminacije i reciklaže potpisala Sporazume sa Akademijom Inženjerskih Nauka Srbije-AINS i Privrednom Komorom Građevinske Industrije Srbije-PKGIS.\nVodili smo se potrebom za jačanjem kapaciteta privrede i nauke, korišćenjem inovacionih rešenja u vidu projekata, novih materijala u praksi, kao i potrebom za specifičnom edukacijom jer se u ovim poslovima stvaraju potpuno nova zanimanja.\nKrovni zakon za ove delatnosti, po našem mišljenju je Zakon o planiranju i izgradnji, ali i ostali zakoni iz oblasti zaštite životne sredine, kao i oblasti radnih odnosa i zdravlja na radu. Potreba za regulisanjem je sve veća, kako u pogledu aspekata same delatnosti, tako i produkata koje stvara, koji imaju svoju široku primenu u korišćenju, a koji su novi materijal i može se reći resurs.\nSam projekat rušenja morao bi dobiti zakonski okvir i tako postati obavezujući. Razlozi su brojni, od dobijanja novih recikliranih materijala do zaštite uticaja od građenja i životne sredine.\nImajući u vidu da ove vrste zanimanja ne postoje u nomenklaturi, vidi se i značaj dodatne edukacije već postojećih kadrova i stvaranje novih. Srpska asocijacija zalaže se za poseban tretman materijala dobijenih iz rušenja, posebno o onima koji se recikliraju, kao i o vođenju protokola o korišćenju i zbrinjavanju otpada nastalog u građevinarstvu.\nNaglašavamo da postoje Zakoni koji su uzročno-posledično u vezi sa traženim izmenama, a to su:\nZakon o građevinskim proizvodima,\nZakon o stanovanju i održavanju zgrada,\nZakon o zaštiti životne sredine,\nZakon o energetskoj efikasnosti i\nZakon o upravljanju otpadom.\nFoto: pexels-jo-kassis- / Krovni zakon ove delatnosti, po našem mišljenju je zakon o planiranju i izgradnji, ali i ostali zakoni iz oblasti zaštite životne sredine, kao i oblasti radnih odnosa i zdravlja na radu\nDeo izmena i dopuna Zakona o planiranju i izgradnji, koje bi se odnosile na širu oblast rušenja, reciklaže i zbrinjavanja građevinskih materijala i otpada, morale bi biti u skladu sa prethodno navedenim zakonima ali i sa evropskom strategijom koja je nezaobilazna u postupku priključenja EU.\nZnačajna je uloga EDA i SDA kao nacionalne Asocijacije u:\nOkupljanju institucija i obrazovnih subjekata,\nJeftinijoj nabavci opreme,\nMeđunarodnoj saradnji i\nPrezentovanju i izradi projekata na nacionalnom i međunarodnom nivou.\nVažna je uloga asocijacije i državne uprave na edukaciji i podsticanju projektanata, kao i obaveznost projektanata i investitora da koriste materijale iz reciklaže. Sve pobrojano biće moguće tek nakon donošenja zakonskih okvira. Preporuka od partnerskih asocijacija iz zemalja koje su lideri u ovim procesima je da se obaveznost korišćenja reciklažnih materijala uvodi postupno. Početi skromno od 5% ili 10%, i povećavati do planiranih 70%, čime rešavamo mnoga pitanja iz samog priključivanja EU, i znatno podižemo nacionalni BDP.\nOvo je oblast koja otvara mnogo mogućnosti. Uslov je da se za početak razdvoje otpad (materijal) od rušenja i građenja od komunalnog otpada.\nVažno pitanje je da se definiše vlasništvo nad materijalom od rušenja i gradnje i da se Zakonom regulišu prava i obaveze učesnika u ovom procesu. Optimalnim izborom broja i mesta reciklažnih centara i deponija, čuva se infrastruktura gradova i smanjuje se zagađenje od transporta.\nU urbanističkim rešenjima za definisanje reciklažnih centara (koje donose lokalne samouprave) direktno se učestvuje u razvoju nove oblasti ekonomije gradova i zaštite životne sredine. Potrebno je na samom gradilištu uraditi primarno razdvajanje materijala, dodatna u reciklažnim centrima i konačno zbrinjavanje otpada na posebnim deponijama ili gradskim deponijama, kao prekrivka.\nFoto: AP-pexels-khaled-akacha/ Važna je uloga asocijacije i državne uprave na edukaciji i podsticanju projektanata, kao i obaveznost projektanata i investitora da koriste materijale iz reciklaže\nOvde sve vreme govorimo o materijalu koji se dobija kako rušenjem, tako i građenjem, kojeg i u toj fazi ima u dobrom procentu.\nCilj je, da pored nove industrije koja je u nastajanju, očuvamo prirodne resurse ( humus, pesak, šljunak, kamen…), samim tim čuvamo prirodnu sredinu kroz smanjenje i potpuno ukidanje divljih smetlišta i deponija, čime smanjujemo urbanističko zagađenje i čuvamo obradiva tla, smanjujemo zagađenja vode, tla i vazduha.\nDefinisanje ove oblasti podrazumeva i vođenje računa o javnom zdravlju putem upotrebe savremenih tehnologija.\nSa posebnim zadovoljstvom, napominjemo, da smo organizovali tri međunarodne Konferencije u našoj državi, u Beogradu sa temama\n„Industrija rušenja“, „Rušenje i (ili) održivo rešenje“, „Danas za sutra“, na kojima su učešće uzeli eminentni predavači iz Evrope (Finske, Švedske, Holandije, Španije, Belgije, Francuske, Italije, Engleske i Rusije). Tom prilikom predstavili smo naše naučne i operativne domete iz ove oblasti.\nNa prvom Sajmu cirkularne ekonomije u građevinarstvu, u Briselu, predstavili smo se sa projektom „pranja smrdljivih zgrada“, što je bilo prihvaćeno sa velikim interesovanjem i iz čega je proizašla saradnja sa Danskim institutom koji nije imao iskustva u ovoj oblasti.\nIz svega gore navedenog vidi se zalaganje Srpske asocijacije za rušenje, dekontaminaciju i reciklažu, zajedno sa AINS-om i GKGIS, da se u izmenama Zakona o planiranju i izgradnji nađe i ova zaboravljena privredna grana. Ova oblast i delokrug rada nove industrije pokrenula bi u budućnosti razvoj naše privrede i nove industrijske grane.\nSDA je sa svojim partnerom AINS-om predala i INICIJATIVU Vladi Republike Srbije kojom traži ukidanje eko-takse za građevinske firme i udruženja. Razlog je što ta grana industrije ne spada u zagađivače životne sredine i što nigde u EU nema tog nameta za kompanije iz naše industrijske grane, već je princip da zagađivač plaća.\nNajavili bismo i godišnju Evropsku Konvenciju koja će se od 10.-12. juna 2021. godine održati kod nas u Srbiji, u Beogradu, u organizaciji EDA, EDI, i naše Asocijacije kao suorganizatora ovog veoma značajnog skupa.\nOsim toga, paralelno organizujemo i našu četvrtu Konferenciju pod nazivom „ Nauka i Industrija“ koja će se takođe održati u Beogradu, uz prisustvo kolega iz inostranstva, od 28-29. novembra, 2021. godine.\nAutor teksta: Dejan Bojović dipl.ing.\nMaterijali11 sati ranije\nAzerbejdžan planira da izgradi najvišu zgradu na svetu – višu …


Jošanica pobjedila u Valjevu - SNEWS\nJošanica pobjedila u Valjevu\nBy SNews 1. Maja 2021. 29\nFudbaleri Jošanice savladali su danas u Valjevu vrlo neugodnu ekipu Budućnosti sa 2:1 i sada imaju dosta realnije šanse za opstanak.\nU okviru 28. kola Srpske lige “Zapad” izabranici trenera Kenana Kolašinca otišli su put Valjeva osokoljeni pobjedom u prethodnom kolu, pa su i danas rasterećenom igrom došli do važnih bodova.\nJošanica je diktirala tempo utakmice u većem dijelu meča, a već u 14.minutu je ekipa iz Sandžaka došla do prednosti od jednog gola.\nŽupić siguran sa penala\nNaime, u šesnaestercu je fauliran Imbrahimović i sudija je opravdano pokazao na bijelu tačku, a mladi Župić je preuzeo izvodjenje i golmana domaćih poslao u jednu, a loptu u drugu stranu golu za 1:0.\nOdmah nakon primljenog gola valjevci su krenuli sa ofanzivnijom igrom, te je nakon jednog prekida u 21. minutu koji je izveo Čočović, najbolji u skoku pred golom Jošanice bio Sofronić i izjednačio na 1:1.\nSlavlje valjevaca nakon postignutog gola\nGosti iz Novog Pazara nisu klonuli duhom nakon primljenog gola, pa su već u 27. minuta ponovo došli u vodjstvo, kada je u gužvi pred golom Budućnosti najbolje reagovao Joković i postavio konačnih 2:1 za Jošanicu.\nJoković je iz okreta postigao pobedonosni gol za Jošanicu\nTreba napomenuti da je utakmica odigrana u veoma fer i korektnim uslovima, te da je i sudijska trojka bila na visini zadatka.\nJašanica nakon ove pobjede i nekompletnog kola ima 34. osvojena boda, te trenutno zauzima 15. poziciju na tabeli.\nTagovi: Fk josanica Srpska liga zapad Valjevo Budućnost


Srbija će odbraniti Trepču - 30.05.2017, Sputnik Srbija\nNe čude me nove izjave vezane za Trepču, u kontekstu aktuelnih predizbornih dešavanja na Kosmetu. Treba da budemo strpljivi, jer pitanje svojine uvek biva rešeno... 30.05.2017, Sputnik Srbija\npolitika, vesti, ekonomija, srbija, marko đurić, isa mustafa\n17:11 30.05.2017 (Osveženo: 14:49 30.08.2021)\nU „slučaju Trepča“, Priština je otišla korak dalje, pa je, pošto je prisvojila taj rudarsko-metalurški kombinat, pokrenula proces njegove reorganizacije.\n„Pozicija Srbije je poznata“, kaže na to šef Kancelarije za Kosovo i Metohiju Marko Đurić za Sputnjik i podseća da je Srbija poništila jednostrane akte privremenih institucija u Prištini o prisvajanju kombinata.\n„Trepča, hvala bogu, funkcioniše, hrani hiljade naših radnika i njihove porodice na severu Kosova i Metohije, a ne čude me izjave vezane za Trepču i posmatram ih u kontekstu aktuelnih predizbornih dešavanja u našoj južnoj pokrajini“, rekao je direktor Kancelarije za KiM.\nU svakom slučaju, Srbija će, kao što je i do sada to činila, nastaviti da sa uspehom, zajedno sa narodom, štiti svoju imovinu, kaže on.\nNa pitanje kakva je sudbina briselskog dijaloga, šta se tu može očekivati kada su u pitanju Trepča i srpska imovina na Kosovu i Metohiji, Đurić kaže da je pitanje imovine nešto što Priština uporno pokušava da reši jednostranim potezima.\n„Misle, ako nastave da zabijaju glavu u pesak, da će pobeći od činjenice da ono što pokušavaju da otmu nije njihovo. Istorija nas, međutim, uči da i posle dugih vremenskih perioda, posle velikih nepravdi, pitanje svojine biva rešeno u korist onoga ko je titular, odnosno ko je vlasnik“, istakao je on.\nĐurić smatra da će tako biti i u našem slučaju. „Samo treba da budemo strpljivi, uporni i istrajni“, rekao je on za Sputnjik.\nAgencija za privatizaciju Kosova je kosovskom premijeru u tehničkom mandatu Isi Mustafi predala Studiju izvodljivosti strateške orijentacije za razvoj Trepče.\nMustafa je tim povodom izjavio da je „od suštinske važnosti da se što pre konstituiše Odbor Trepče, da se Trepča organizuje kao akcionarsko društvo, da se deluje i preuzme puna odgovornost u ovoj oblasti“.


Italijanska Vlada odobrila je oštre novčane kazne za brodove koji ne poštuju naredbu da sa migrantima ne pristaju u luke.\nItalijanski ministar Mateo Salvini je nakon današnjeg sastanka Vlade rekao da novi dekret omogućava izricanje novčanih kazni u iznosu do 50.000 evra kada brodovi sa migrantima spasenim na moru uplove u luku u Italiji bez odobrenja.\nRegulativa omogućava i tajne policijske istrage o mogućem krijumčarenju migranata i elektronsko prisluškivanje osumnjičenih krijumčara.\nSalvini je od dolaska na funkciju ministra unutrašnjih poslova Italije pre godinu dana pooštrio nadzor Italije nad spasilačkim brodovima koje vode privatne humanitarne organizacije.\nBrodovi sa migrantima su i dalje na pučini\nSALVINIJEVA POBEDA Italijanski parlament usvojio blaže kazne za pucanje na PROVALNIKE I PLJAČKAŠE


Čudo: Država rešila da oprosti dugove građana | Skandalozno\nČudo neviđeno: Država rešila da oprosti dugove građana, neće da spasi banke\nKao deo programa oprosta duga, on želi da zaustavi skupo državno spasavanje privatnih banaka. Šesdesetšestogodišnjak je izabran za predsednika 9. juna.\n– Moja procena ovog pitanja kao predsednika je da vlada više ne bi trebalo da se meša u zajmove privatnih banaka – rekao je on.\nGovoreći o prošlim spasavanjima, Tokajev je odbacio bilo kakve političke veze, rekavši: “lekciju smo naučili.”\n(Skandalozno.rs, Izvor: Telegraf Biznis)\nBudite prvi sa komentarom na članku "Čudo neviđeno: Država rešila da oprosti dugove građana, neće da spasi banke"